S-GYS 1-3
In regissur da professiun!
14

egls e capescha nuot pli.)

Ursula
(vilada) Schia, ussa vulein nus mirar inaga nua che mia dunna ei

chingnada!

Susi
(indifferent, mulschend) Sepp, mira, leu vegn in jester!

Damond'el tgei ch'el vegli si cheu tier nus.

Marcus
(seposta sbargatau avon l'Ursula) Tgei vuleis vus?

Ursula
Immediat vi jeu ina declaraziun. Jeu less saver nua che mia

dunn'ei?!

Susi
Si cheu ha ei neginas dunnas. Jeu sun cheu la suletta dalla

schlatteina feminina.

Marcus
Ed enzatgei sai jeu grad dir a vus! Glieud che vegnan cun talas

fatschentas si cheu tier nus, vegnan immediat sittai giu!

Beda
(sederscha sin tribuna) Mument, mument, halt, stop, stop!! (tuts

che miran surstai sin el. Aschiprest ch'il Beda interrumpa la

scena, pren l'Ursula immediat plaz sil baun e fa caltschiel)

Ursula
Mo aschia vegnin nus segir buca vinavon sche vus burlis adina

dentern.

Beda
(mo cun breigia tegn el a mistregn sia rabia) Perdunei, mo

primarmein, tgei fasierlia interpretaziun ei quei cheu nua ch'il

Tybalt mazza il Romeo cun in stilet!

Anna
(stat ussa davos il Beda, quel sezaccuda dalla tema) Enzanua

ston ei gie entscheiver! Schei mo giugar vinavon quels profis.

Susi
Gie, exact! Primo, schei mo giugar nus vinavon e secundo, nus

havein negin stilet cheu sill'alp, pia vegn el sittaus giu tier nus!

Nus stuein prender quei che nus havein cheu sco requisits.

Beda
Quei creiel jeu buca. En tgei igniv sun jeu era fruntaus? Ti sontga

Culastia da Padua!

Anna
(dat denteren) Da Padua vegn il sogn Antoni e buca la sontga

Culastia!

Beda
Ruaus! E tgei fageis vus atgnamein vi leu davos?

S-GYS 1-3_In regissur da professiun!


S-GYS 1-3
In regissur da professiun!
15
Anna
Il mument havein nus buc ina sufletra e perquei stun jeu leu e

suflel en sch'ei san buca il text.

Beda
Mo vus saveis tuttina buca star leu sc'ina petga da sal! Vus

disturbeis gie igl entir giug ed insumma l'impressiun generala da

quei teater! (scrola il tgau) Z ..zzzzzz!!!

Anna
Nus havein buc ina chista per il sufletter. Mo jeu disturbel segir

buca. Saveis, en quella sala tut ch'enconuscha mei.

Beda
(energic) Vus svanis immediat da quella tribuna! Co vesa quei

er'ora? (ironic, semenond tier ils auters) Super! Jeu vai tertgau

che vus sappies ordado igl entir toc?

Tuts
Secapescha!

Beda
Jeu vai plaunsiu mes dubis. Mo tier in toc monumental san in

secapescha buca desister sin ina sufletra. L'autra ga pren jeu cun

mei ina dil fatg. Ed uss'aunc ina ga naven dall'entschatta. -

Denton tenor la scartira, quei toc da renum san ins tuttina buca

giugar en mintga dialect.

Marcus
Vus, mo negin'offensiun!

Ursula
Havein nus buca tschintschau dad ault avunda. Nus savein

secapescha schon tschintschar pli dad ault!

Beda
Ei va buca perquei! Vus saveis tuttina buca giugar quei toc da

renum mundial, quei toc miraculus el dialect tuatschin!

Ursula
(tier il Marcus) In toc da renum mundial, in toc miraculus? Has ti

saviu che nus giughein aschi buns tocs?

Marcus
Sapperlot Susi, tiu cusrin ei in autur da success!

Anna
Jeu ditgel gie, nus essan madirs per il teater da Cuera.

Beda
(para dad esser schon pulit en stress) Tedlei inaga, jeu sperel

che vus seigies stgis da tschintschar in schuber romontsch

sursilvan?

Tuts
(perschuadi) Secapescha, savein nus quei!

Beda
Bien pia, empruein nus quei. Tut naven dall'entschatta, sche jeu

astgel supplicar. (sfeglia en siu carnet) Nus exercitein aunc

S-GYS 1-3_In regissur da professiun!


S-GYS 1-3
In regissur da professiun!
16

inaga la secunda scena el tierz act.

Susi
Scenas dad act havein nus sappientivamein buca vuliu en quei

toc. Quei vai jeu detg a miu cusrin. Nus essan schon buns

giugadurs, denton scenas dad act s'audan silla tribuna

professiunala!

Marcus
Mo in tec blut, dess schon aunc empau tensiun a quei toc, ni? (el

tila siado sias caultschas cuortas aschi fetg sco ei va e

seposta avon las damas)

Beda
(vilaus) Jeu vai manegiau il tierz act e nuota scenas da tgils bluts.

Segir buc en quei toc! La secunda scena, la scena da gronda

rivalitad! (sblatscha en ses mauns) Mo en romontsch sursilvan!

Tuts
Secapescha!

(Tuts semettan puspei en positura. L'Ursula va puspei dalla vart dretga
e l'Anna semetta si sper il Beda ed emprova da leger el carnet da
reschia dil Beda. Quei fa secapescha vegnir tut nervus e confus il Beda)

Marcus
(sblatscha cun ses mauns) Secunda scena, clappa quater.

Adatg ed ääääktschen! (ussa tschontschan tuts romontsch

sursilvan mo sgarscheivel e fetg surfatg e stravagau)

Ursula
Schia, ussa vulein nus mirar inaga, nua che mia dunna ei

chignada?

Susi
Sep, mira leu vegn in jester! Damond'el tgei ch'el vegli si cheu

tier nus!

Marcus
Tgei vuleis vus cheu?

Ursula
Immediat vi jeu ina declaraziun! Nu'ei mia dunna?

Susi
Si cheu ha ei neginas dunnas. Jeu sun cheu la suletta dalla

schlatteina feminina.

Marcus
Ed enzatgei sai jeu grad dir a vus! Glieud che vegnan cheu tier

nus cun talas fatschentas, vegnan immediat sittai giu!

Beda
(cuora puspei sin tribuna. L'Anna suenter ad el) Stop, stop,

halt. Essas vus aunc da gidar? Aschia va quei buca.

Anna
Tgei ei schon puspei buca stau bien? (scarp'ad el il carnet orda

S-GYS 1-3_In regissur da professiun!


S-GYS 1-3
In regissur da professiun!
17

maun e vul leger lien. Mo vilaus, scarp'il Beda puspei il
carnet

ord ils mauns dall'Anna)

Marcus
Mo nus havein saviu il text plaid per plaid.

Beda
Mo quei ei il falliu text, diltut falliu. Tgei interpretaziun ei quei era?

Aschia va quei buca. Mia buontad, sin tgei vai jeu era seschau

en?  --- (sepren ensemen) Surda quei stuein nus senz'auter aunc

tschintschar inaga! Lu empruein nus inaga in'autra scena. (sfeglia

en siu carnet) Prendein nus la siatavla scena, quella scena sil

balcun culla Giulia e siu carezau. Nus entschevein.

Susi
Romontsch sursilvan?

Beda
Secapescha romontsch sursilvan! La scena sil balcun!

Marcus
Mo nus havein buc in balcun.

Anna
Nus havein gie mo ina pintga tribuna, nua duessen nus era

montar in balcun?

Beda
(nervus) Sco quei che jeu vai gie detg all'entschatta. Mo il maletg

da tribuna sto aschia ni aschia vegnir revedius. (tier l'Ursula che

fa aunc adina caltschiel) E vus calei inaga cun quei caltschiel

dalla fuera. Il Romeo fa tuttina buca caltschiel!

Ursula
(da quei muntatuttina) Primarmein sun jeu il Roman e secundo

sun jeu atgnamein l'Ursula. Jeu fetschel bugen caltschiel e sche

nus savein buc exercitar nies toc teater, perquei che vus deis

trasora denteren, lu eis ei per mei lungurus e lu fetschel jeu halt

caltschiel.

Beda
Himmel Sterna caserna, aschi'ina gruppa da teater vai jeu aunc

mai entupau!

Anna
(sia fatscha tarlischa) Neve nus essan schon buns, nus essan

super!

Beda
Gie,super caotics! Mo ussa giughein nus la gronda scena sil

balcun e sche nus havein halt buc in balcun, prendein nus quei

baun. Giulia, mei inaga sin quei baun e s'imaginei che vus seigies

sin in balcun. Tonta fantasia haveis vus bein? Vinavon!

Susi
Aeee ... perdunei, savesses vus dir cuortamein, sur da tgei ch'ei

setracta en quella scena. Il mument vai jeu piars in tec il fil.

S-GYS 1-3_In regissur da professiun!


S-GYS 1-3
In regissur da professiun!
18
Tuts
(malvugliu) Ah gie, nossa Susi!

Beda
Secapescha. Jeu resumeschel cuortamein quella scena. Pia: Vus

essas totalmein desperada. Il giuven che vus carezeis e che

careza vus sur tut ...

Anna
(mira sil Beda cun egls tarlischonts) Quels carezan in l'auter da

tut cor, neve?

Beda
(vilaus) Secapescha! Mo quei sa gie mintga carstgaun intelligent.

(euforic) Ei ha mai dau pli sin igl entir mund achi'ina gronda,

schubra, infinita e profunda carezia e ... (grescha sill'Anna) Dei

buca trasora denteren!!! Vus fageis vegnir mei tut confus. Pia, il

carezau sto sefar ord la puorla, perquei ch'el ha assassinau in

auter ed ussa vul el prender cumiau dad ella. Ei tut clar? Giulia?!

Susi
A gie ... aschi pressapauc ...

Marcus
(cun egliada tussegada) Ell'ei mintgaton in tec confusa e

sepiarsa. Mo nus savein nies text. La finala havein nus empriu.

Gie ,nus savein nies text!

(La Susi va sil baun ed arva ora fetg teatral sia bratscha. Il Marcus vegn
en prescha da dretg e sefiera en schanuglias. L'Anna semetta davos il
Marcus e smanatscha cun sia bratscha. L'Ursula sesa vinavon sil baun
e fa caltschiel. Il Beda mira tier senza propi capir la scena)

Marcus
Giulia, ussa vai jeu liquidau la caussa. L'auter ei morts.

Anna
(fa spargaments cun sia bratscha) Miu car mariu! Segir han ei

spediu el ell'Engiadina. (tier il Marcus) Mo jeu engraziel a ti

grondamein!

Susi
Quei ei gie sgarscheivel. Ti has semplamein sittau giu el mo

aschia! Ei atgnamein buca donn per quei schani. Mo jeu manegiel

che nus duessien schon aunc clamar la polizia.

Anna
Mo il Sep ha liberau mei da miu um violent!

Marcus
Exact. E per mi'ovra da herox duess jeu fors'aunc ir en perschun.

Jeu cuorel pli bugen naven. Lu pon ei buca tier mei.

Beda
Stop, stop, stop! En romontsch sursilvan! Jeu supplicheschel vus,

en romontsch sursilvan! (ils auters miran da quei nausch sin el.

Puspei dall'entschatta)

S-GYS 1-3_In regissur da professiun!


S-GYS 1-3
In regissur da professiun!
19
Marcus
Sche bien pia, aunc inaga naven dall'entschatta: Siatavla scena,

clapa la secunda --- Aäääktschen!!

(en romontsch sursilvan) Giulia, ussa vai jeu liquidau la caussa.

L'auter ei morts.

Anna
(fa spargaments cun sia bratscha) Miu car mariu! Seigir han ei

spediu el ell'Engiadina. (tier il Marcus) Mo jeu engraziel a ti

grondamein!

Susi
Quei ei gie sgarscheivel. Ti has semplamein sittau giu el mo

aschia! Ei atgnamein buca donn per quei schani. Mo jeu manegiel

che nus duessien schon aunc clamar la polizia.

Marcus
Jeu cuorel pli bugen naven. Lu pon ei buca tier mei.

Anna
(semeina vilada viers il Marcus) Spetga! -  Ti has buca schau dir

mia construcziun!

Marcus
Quei repetter trasora dat plaunsiu a mi silla gnarva!

Beda
Stop! Stop!

Marcus
(tier ils auters) Veseis, nuot ei endretg a quei tip!

Susi
Tgei eis ei ussa schon puspei?

Beda
Il text. Quei text ei totalmein fallius! Tgei miardas tschintscheis vus

era cheu?! Haveis vus aunc mai udiu zatgei da quella renomada

scena sil balcun? (ils auters miran da quei tup in siper l'auter)

Tuts
Havein nus quei? (scrolan il tgau)

Beda
(mira en siu carnet) Quei creiel jeu buca. Pia, la Giulia stat sil

balcun. (la Susi va puspei sil baun, l'Ursula seruschna in tec

dalla vart) E vus svanis ussa giu da quei baun cun vies caltschiel.

Quei ei in balcun! Sil balcun ei mo la Giulia e buc in Romeo che fa

caltschiel,sapperment gleiti!

Ursula
(permalada lev'ella si e va dalla vart e fa vinavon caltschiel)

Mo atgnamein sun jeu il Roman!

Susi
(sil baun culla bratscha stendida ad ault)

Beda
E vus, stendi tuttina buc aschi ad ault quella bratscha! Nus essan

S-GYS 1-3_In regissur da professiun!


S-GYS 1-3
In regissur da professiun!
20

sin in balcun e buc en baselgia!

7. scena
Susi, Ursula, Anna, Marcus, Beda, Ingrid

Ingrid
(catsch'il tgau dad esch en) Ha enzatgi clamau mei?

Tuts
(priu or'il Beda, muossan cul det sill'extrada) Giuadora!

Ingrid
(entra culla pala da rumien ed il barschun) Mo cheu vesel jeu

gie grascha giun plaun. (tier il Marcus) Havesses vus buca saviu

schar quella grascha sil funs. La lavur vai jeu ussa puspei!

Marcus
Mo quei fageis vus propi stupent, dunna ustiera.  Aschi'ina

fumitgasa savess jeu era duvrar sin miu bein puril.

Ingrid
Jeu sun segir buca vossa fumitgasa, tgei tertgeis vus era da mei?

Jeu vai semplamein buca bugen sche tut ei aschi tschuff. E cun

vus vai jeu mo dagrettas. Ad aschi'ina gruppa stuess ins

scumandar da far teater. (giu)

8. scena
Susi, Ursula, Anna, Marcus, Beda

Beda
(mira suenter ad ella) Cheu sun jeu era da vies meini. (anavos

tier ils auters) Savessen nus forsa far vinavon?!

Susi
Nus spitgein mo sin vus. Jeu vai schon il greufli en mia bratscha

mo perquei che vus saveis buca tgei che vus vuleis.

Beda
Bien, sche lu fagein nus vinavon. Pia, la Giulia stat sil balcun, vies

carezau penda vid ina scala da sughets e ...

Marcus
(sesnuescha) Sill'alp da Curnera?

Beda
Na!!! A Verona, pil tenti gleit!! Jeu vai gie detg ch'ins sto midar

quei maletg da tribuna! (sepren ensemen) Tedlei, ussa s'imaginei

inaga quei balcun e vies muronz sto scappar, perquei ch'el ha

assassinau siu inimitg e ...

Susi
Mo nus havein sittau giu el.

Beda
(cuort avon il collaps) Il Tybalt ei vegnius stiletaus. El ei vegnius

S-GYS 1-3_In regissur da professiun!


S-GYS 1-3
In regissur da professiun!
21

stiletaus! Dapi 400 onns vegn quei schani stiletaus e mo perquei

che vus haveis buc in stilet vegn quei ussa buca midau. Ei quei

capiu? - E gest perquei sto el ussa prender cumiau dalla Giulia,

schiglioc vegness el sez assassinaus! Ei quei clar? Haveis vus

capiu pli u meins quei?

Tuts
(permalai) Gieeeeeeeeeeeeeee ...

Beda
Bien. Ed il text dalla Giulia ei il suandont: (legia en siu carnet e

declamescha) Vuls ti schon ir? Ei cuozz'aunc in'urialetta avon

ch'ei fa dis. Ei fuva la luscheina e buca la lodola che ha tementau

tei anson – ella tgira da cantar mintga notg sin quella plonta; crei

a mi, miu cor, ei fuva la luscheina.

Anna
Achi'in tup text vai jeu aunc mai udiu.

Marcus
Tgei tamazi ha scret enzatgei aschia?

Susi
Miu cusrin ha segir buca scret quei. Quel scriva buc aschi in

quatsch.

Urusla
Enzatgei achi tup negin che sa tener endamen.

Beda
(sarcastic) Jeu vai tertgau che vus seigies profis?

Tuts
Secapescha!!

(La Susi va puspei sil baun, tegn sia bratscha ad ault, dat in'egliada sil
Beda e demonstrativ tegn ella sia bratscha sil pèz e mira giun plaun.
L'Ursula schai giu plaun sil dies e stend'ora combas e bratscha)

Beda
(capescha buca pli il mund) Tgei duei quei puspei esser?

Ursula
Jeu sun gie quella ch'ins ha sittau giu.

Beda
Mei immediat a mi ord'ils peis, vus disgraziada! En quella scena

vegnis vus gie gnanc avon! Quei ei quella renomada scena sil

balcun! Svani immediat!

Ursula
Bien pia, lu mon jeu a far caltschiel. (tussegau) Astgel jeu?

Beda
Il principal ei che vus seigies naven. (semein'entuorn) Romeo,

nu'ei il Romeo?

Ursula
(semin'anavos) Quel sun jeu.

S-GYS 1-3_In regissur da professiun!


S-GYS 1-3
In regissur da professiun!
22
Beda
Mo jeu vai tertgau che vus seigies quella ch'ins ha sittau giu?

Ursula
Exact, jeu sun il Roman ch'ins ha sittau giu.

Beda
Na, na, na!!! Aschia va quei buca. Jeu pegliel segir aunc in'attacca

dil cor. (petga cul maun sin siu cor lu sin siu frunt. Cun las

davosas forzas sepren el ensemen) Nus fagein quei auter. (tier

il Marcus) Vegni vus inaga cheu! Mo schei inaga, tgei curios

costum haveis vus era tratg en?

Marcus
Jeu gioghel il Sep ed jeu sun s'inamuraus sgarscheivel ella Giulia.

Beda
Ussa havein nus ei! (tier tuts) Vus haveis gie scumbigliau las

persunas!! Quei creiel jeu buca! Aschi'enzatgei tup! (tier il

Marcus) Vus essas il muronz! Vus e buca quella – leu ! - - - Ti

ridischen, ei quei in puff!! Pia, giuven um, s'imaginei che vus

stesses avon il balcun dalla Giulia e sutesse fugir da mesanotg.

Vus saveis il text?

Marcus
Gie, aschi circa ... (targlinont) Stoi jeu procurar per la scala da

sughets?

Beda
Na! Na! Nus fagein mo aschia. Schei reger tuttin' in tec vossa

fantasia. Ei quei aschi grev? La scala da sughets penda mo

aschia vid il balcun. Ussa vinavon!

Marcus
(va per in sughet che penda avon tegia e metta quel entuorn

siu culiez, lu volva el si sias caultschas, stat en schanuglias

avon la Susi, trai sez vid il sughet e catsch'ora sia lieunga)

Beda
Tgei duei quei esser?

Marcus
Mo vus haveis sez detg, che jeu pendi vid il sughet.

Beda
Vus steis silla scala da sughets, oh sogn Antoni, quei astga buc

esser ver! Vus steis silla scala e pendis buca vid in sughet. Quei

ei quella renomada scena avon il balcun! (sequietescha in tec)

Ussa semetti si avon il baun e la Giulia plaida siu text. Vinavon!

Marcus
(permalaus pren el giu il sughet ed orda sac pren el in slogn,

pachetesch'ora quel ed entscheiva a mustigiar quel)

Susi
Bien pia, lu entscheivel jeu cun quella renomada scena dil balcun.

(petga cun siu maun sin siu frunt) Hei! (ella sesa sil baun)

Havein nus buca schon giugau inaga avon zacons onns aschia

S-GYS 1-3_In regissur da professiun!


S-GYS 1-3
In regissur da professiun!
23

ina scena sil balcun?

Anna
(pren plaz sper la Susi) Secapescha! Il toc haveva num:

Vacanzas sil balcun. Sas aunc Ursula?

Ursula
(ses'era sil baun) Quei ei stau risadas, neve?

Marcus
(pren medemamein plaz sil baun) Mo tier quei toc havein nus

buca duvrau ina scala da sughets, ni?

Beda
(grescha) Ussa meis vus immediat sil baun e reciteis vies text,

schiglioc schabegi'ei aunc ina disgrazia!

Susi
(permalada stat ella sil baun. Ils auters sesan vinavon

cumadeivlamein sil baun)

Beda
Ed ils auter svaneschan e quei dalli, dalli! Naven cun vus! Husch,

husch!! Svani. Sil balcun ha ei mo plaz per la Giulia.

(Tuts che levan si. L'Ursula va puspei dad ina vart e fa caltschiel, il
Marcus stat avon la Susi e l'Anna puspei sper il Beda)

Susi
Mo fagei tuttina buc adina aschi'ina rebelliun. Nus fagein tut nies

pusseivel. Schia, lu vi jeu plidar miu text. (arva la bucca, volva

siu tgau dretg e lu puspei seniester, mira giun plaun, nua ch'il

Marcus stat puspei en schanuglias) Eee ... co mava schon

puspei quei text?

Anna
(mirond sur la schuiala dil Beda e legia il text) Vuls ti schon ir?

Ei cuozz'aunc in'urialetta avon ch'ei fa dis. Ei fuva la luscheina e

buca la lodola ...

Susi
Engrazia fetg! Pia: Vuls ti schon ir? Ei cuozz'aunc in'urialetta avon

ch'ei fa dis. Ei fuva la luscheina e buca la lodola ... (vegn giu dil

baun, tier il Beda) Mo vus, signur regissur, tier nus sill'alp da

Curnera dat ei buca luscheinas, mo paslers e mintgaton in cucu!!

Beda
Jeu survegnel la crisa!! (catsch'il carnet sut sia schuiala e tegn

cul péz dalla detta il frunt. Emprova da seconcentrar)

Marcus
Enzaco vai jeu l'impressiun che quel seigi buca dil tut normals!

(sesa sin il baun)

Ursula
(sesa sper il Marcus) Jeu vai detg dalla bial'entschatta che

persuls vegnessen nus pli spert vinavon. (tier il Beda) Havein nus

S-GYS 1-3_In regissur da professiun!


S-GYS 1-3
In regissur da professiun!
24

ussa finiu?

Anna
(pren naven al Beda siu carnet, mira lien) Mo cheu vesel jeu

ch'ei dat ei schon aunc enzacons dialogs – (tier ils auters) Mo

quels havein nus buc empriu.

Beda
(scarp'il carnet ord ils mauns dall'Anna) Na, na, na!! Pil

mument schein nus quella scena dil balcun.- Aschia vegnin nus

buca vinavon. Pervia da vus pegliel jeu segir aunc in'attacca!

Marcus
Lu savessen nus puspei exercitar vinavon sco quei che nus essan

endisai! Quei tip dat veramein a mi silla gnarva!

Beda
(serevegn plaunsiu) Forsa gartegia tut meglir inaga che nus

havein midau il maletg da tribuna. Vossa forza da s'imaginar

zatgei ha cunfins. Lu empruein nus quella gronda scena da

murir. Quella saveis vus bein, ni?

Tuts
Secapescha!

Beda
Bien, empruein nus ei inaga. (sblatscha en ses mauns)

9. scena
Susi, Ursula, Anna, Marcus, Beda, Ingrid

Ingrid
(sederscha neuaden) Tgei eis ei pomai schabegiau! Tgi miera?

Duei jeu clamar il miedi?

Anna
Dunn'ustiera, haveis vus atgnamein da far nuot auter che da

tedlar davos igl esch?

Ingrid
(permalada) Jeu teidlel segir buca, quei mass gie encunter mia

dignitad! Jeu vai mo schubergiau la siara digl esch e vai udiu

ch'enzatgi seigi sin murir. Duei jeu ussa clamar il miedi?

Tuts
(era il Beda muossan sin la sortida) Giuadora!

Ingrid
Jeu dundel tutta breigia da far a tuts endretg e segidel nua che jeu

sai e lu vegn ins tractai sin tala moda. Jeu ditgel al president da

vischnaunca ch'ins dueigi scumandar a vus da vegnir cheu en

quella sala! (giu)

S-GYS 1-3_In regissur da professiun!


S-GYS 1-3
In regissur da professiun!
25
10. scena
Susi, Ursula, Anna, Marcus, Beda, Marius

Susi
Ussa signur regissur, mussein nus la scena da murir che fa mo

smarvegliar vus. Fagei mo adatg! (tuts che vulan semetter en

positura ed en quei mument entra il president da

vischnaunca)

Marius
(en vestgiu da firaus) Buna sera ensemen! (vesa il Beda) Vus

essas segir il signur regissur, quei fa plascher. Jeu sun il president

da vischnaunca, Marius Berther ei miu num. Jeu vai vuliu mirar

inaga tgei che la cultura da nossa vischnaunca fa aschia e tgei

manegeis vus da nossa gruppa da teater?

Beda
Jeu vai aunc buca propi la survesta. Tut par'a mi in tec caotic e

confus e lu quei maletg da tribuna!

Marius
(petg'ad el giu per la schuiala) Quei vegn schon bien. Il principal

ei ch'ei seigi legher e la glieud sappi rir da bien cor.

Beda
Tgei rir? Quei ei in'ovra seriusa. Quella san ins tuttina buca

surduvrar e far ordlunder ina cumedia.

Marius
Vus mo fagei. Vus essas gie il regissur. Jeu mirel tier in mumentin.

(el vul seser silla balla strom)

Beda
Mirar tier saveis vus schon, denton buc grad amiez la tribuna.

Ursula
(pren ina sutga pintga (Klappstuhl) Oh ils presidents da

vischnaunca stattan bugen el center. Mo saveis vus tgei, signur

president, sche vus essas schon inaga cheu savesses vus far per

nus nies sufletter!

Marius
Vus stueis perdunar, jeu vai veramein priu nuot cun mei. Mo

l'autra ga ditschel jeu a mia dunna da far in soufflee da

tscharbotta.

Anna
Mo signur president, vus haveis capiu falliu. L'Ursla manegia far il

sufletter. Gidar nus, leu nua che nus savein buc il text!

Marius
Ah schia, gie sche jeu sai esser gideivels, pertgei buca.

Anna
Lu sesi cheu dad ina vart! (pren la sutga e va dad ina vart cul

Marius e surdat a quel era siu carnet)

S-GYS 1-3_In regissur da professiun!


S-GYS 1-3
In regissur da professiun!
26
Beda
Mo ussa vinavon. Aschia vegnin nus buca vinavon. Tuts van en

lur posiziun e lu vulein nus mirar inaga tgei ch'ils „profis“

demonstreschan ussa cheu sin tribuna!

(Gronda babilonia dils giugadurs. La Susi semetta dalla vart dretga en
positura cun in tarden enta maun, il Marcus va sil baun e mira lischent
ella runda. L'Anna stat en schanuglias e mira ella direcziun dalla porta,
fa sgarscheivels spergaments culla bratscha e l'Ursula sederscha da
dretg neuaden. En romontsch sursilvan)

Anna
Misericordia, miu consort, misericordia!

Ursula
Dai tier, ti miserabla, ti has cuglienau mei. Jeu vegnel a sittar giu

tei!

Anna
Na, na, quei ei ina malcapientscha. Agid!!!

Susi
(cuora spert neutier e smanatscha cul tarden) Schei immediat

en ruaus miu hosp? Tgei tertgeis vus atgnamein?

Ursula
Quei ei mia dunna ed ella ha cuglienau mei. Jeu mazzel ella!

Anna
(fetg teatral) Misericordia, misericordia!

Susi
Sep, neu tuttina inaga cheu!

Marcus
(seglia giu dil baun) Immediat, mia cara Giulia. Co sai jeu gidar

tei?

Anna
Mei stueis vus gidar, mei! Miu um vul assassinar mei perquei

ch'el crei che nus dus hagien zatgei ensemen. Vus ed jeu! El vul

sturnir mei!

Marcus
Negin problem. Quei havein nus gleiti liquidau. (ord'il sac dil

tschiep pren el ina pistola da termagls e laghegia sill'Ursula e

di lu) Peng!! Peng!!

Ursula
(fetg teatral metta ella ses mauns vida siu pèz e croda per

tiara)

(In mument ei tut ruasseivel e lu semettan tuts si aschia per far ina
reverenza e dian lu siper il Beda che capescha nuot pli)

Tuts
Ussa essas vus paf, ni?

S-GYS 1-3_In regissur da professiun!


S-GYS 1-3
In regissur da professiun!
27
Marius
(cuora neutier ed applaudescha) Quei ei grondius. Quei dat las

risadas!! Fetg bien!

Beda
Tgei ei quei pomai era stau?!

Tuts
Quella renomada scena dalla mort!

Beda
Falliu, totalmein falliu! (sfeglia en siu carnet) Tgei fageis vus era

cheu?  - - - (emprova da declarar) La Giulia sededesta e vesa

siu car morts enta letg e vesa ch'el ha priu tissi e plira:

(declamond) Oh ti malcurteseivel, da beiber tut il tissi e buca

schar a mi dus daguots per suandar tia sort. Jeu vi bitschar tias

levzas, forsa tacc'aunc avunda tissi vid tias levzas. - - - (igl ei fetg

ruasseivel) E lu stilitesch'ella sesezza.

Susi
Jeu dueigi mazzar memezza! Vegn gnanc endamen a mi en siemi

da far zatgei aschi tup. En quei toc vivel jeu vinavon sill'alp da

Curnera e vai bien quitau da mias vaccas.

Marcus
Quei ei ina cumedia. Tier nus dat ei mo leghers morts che vegnan

sittai giu cun ina pistola da termagls.

Marius
Jeu stoi schon dir: Tgei text dalla fuera haveis vus era cheu? (fa

suenter al Beda) Jeu vi bitschar tias levzas, forsa tacc'aunc

avunda tissi vid tias levzas. Aschia tschontscha gie negin

carstgaun normal!

Ursula
Nus en mintga cass buca!

Beda
(enerigic petga el culla detta sil carnet) Mo quei ei

Shykespeare! Romeo e Giulia, in'ovra classica. Il classic denter ils

classics! E tgei fageis vus orda quei classicher? Ina cumedia

purila. Quei creiel jeu buca, quei ei gie in scandal!

Tuts
(creian da buca haver udiu endretg) Tgei ei quei?

Shakespeare?

Ursula
Romeo e Giulia?

Susi
Mo ussa cala lu tut si! Nus giughein tuttina buca Romeo e Giulia

da Shakespeare, nus giughein ina sempla cumedia da miu cusrin

„La Giulia ed il Sep sill'alp Curnera“. Romeo e Giulia meina la

gruppa da teater da Mustér si!

Beda
Co???

S-GYS 1-3_In regissur da professiun!


S-GYS 1-3
In regissur da professiun!
28
Anna
(tier ils auters) Jeu creiel bunamein che quel cheu seigi el falliu

film.

Marius
Plitost el falliu teater!

Beda
Tedlei, jeu stoi inscenar il toc Romeo e Giulia tier la gruppa da

teater Mustér, quei essas bein vus, ni buca?

Susi
Oh na, nus essan la cumpignia da teater Rueras.

Beda
Jeu sun buca tier quels da Mustér? E vus scheis strapazzar mia

gnarva taluisa. Pertgei haveis vus detg nuot?

Marcus
Vus haveis era buca dumandau!

Beda
Quei ei gie ina frehadad maisudida! Quei ei gie ... (survegn quasi

negin'aria pli) Mei haveis vus viu per l'emprema mo era per la

davosa ga!

Tuts
Tgei benediu cletg!

Beda
Jeu astgel serecumandar, mias damas (tier l'Ursula en

caultschas) mes signurs! Adia! (loschamein, denton fetg

permalaus, banduna el la tribuna)

Ursula
Quei creiel jeu buca. Lai quei tip quasi midar entuorn igl entir toc e

lu cunvegn quei gnanc ad el.

Marcus
Zatgei ditgel jeu a ti Susi, havess tiu ver regissur da professiun

tuttina aunc da cumparer oz cheu tier nus, spedin nus quel

immedait dallas cunclas oragiu. Capiu!

Marius
Mo tedlei inaga, jeu vai era fatg mias ponderaziuns. Jeu creiel che

jeu havess schon aunc il talent da studegiar en cun vus quella

cumedia. La finfinala sun jeu in Berther ed ils „mistrals“ savevan

schon era far teater.

Susi
Quei fuss gie grondius! Ni tgei manegeis vus da quei amogna?

Ursula
Mender che cun in regissur da professiun sa ei era buca vegnir!

Marius
Mo las emprovas stuessen nus pli u meins far la sonda sera ni la

dumengi'avonmiezdi. Il venderdis sera vai jeu halt savens sesida

da vischnaunca.

S-GYS 1-3_In regissur da professiun!


S-GYS 1-3
In regissur da professiun!
29
Anna
Na, la dumengia va ei segir buca per mei, lu vai jeu da barsar giu

il barsau!

Ursula
Lu mon jeu a messa!

Marius
Vus essas totalmein unflexibels. Ed il maletg da tribuna stuess ins

schon era midar. Cheu ha il signur d'anson schon in tec raschun!

Tuts
(miran surstai in sin l'auter e muossan silla sortida)
Giuadora!!

Marius
Tier ina tala gruppa da teater eis ei buca da smarvegliar ch'ils

regissurs scappan in suenter l'auter. (enten ir giuadora collid'el

cull'ustiera che entra, secapescha cun ina lumpa enta maun)

Ingrid
(mir'anvos suenter il president che banduna la tribuna)Tgei

haveis vus era fatg cul president da vischnaunca che quel

mir'aschi mitgiert? - Mo cunquei che jeu sun gest cheu, vul

fors'enzatgi empustar zatgei?

Tuts
(miran in siper l'auter e fan aschia sco sch'els mussassen ad

ella puspei la sortida, mo lu rian tuts)

Susi
Gie ustiera, ussa vegnin nus vi ell'ustria e prendein enzatgei.(tier

il publicum)  E vus preziadas aspectaturas e vus cars

aspectaturs, era per vus dat ei ina cuorta pausa e zatgei da beiber

per quels che han seit.

TENDA (pausa)

S-GYS 1-3_In regissur da professiun!


S-GYS 1-3
In regissur da professiun!
30

Canzun

1.  Ussa se noss'ura vegnida
     Cul fa da tup pren sia fin.
     Prender nossa valischa
     Da questa tgesa nus partin.

2.  Giavischein in bi return a tgesa.
     Possien quellas uras a vus restar.
     Empruau nus vein sin tuttas modas
     Da vulei vus empau legra.

3.  Engraziein per vossa veseta,
     Sei pel mirar ne el tedlar.
     Nus sperein sin in'autra ieda
     dad astge vus delecta.

S-GYS 1-3_In regissur da professiun!


1
Pralinès, hormons ed ina sibla
cumedia tenor la versiun tudestga da “Local Affairs”da Richard Harris (1934-2002)
versiun sursilvana dad Augustin Beeli

Persunas:
René Fetz, miedi, um cun ina barba cuorta
Norma Fetz, sia dunna
Peter, miedi

Alice Patt
David Patt, siu fegl
Larissa Patt, la consorta

Sven Bischof
Nathalie Bischof, sia dunna
Katya, l’anteriura amitga da Sven

S-HAR 2-2_Pralinès hormons ed ina sibla_(sr) y


2
EMPREM ACT

Ins vesa stiva, combra da durmir e cuschina d’ina casa nova d’ina famiglia che fa part d’ina
surbaghegiadada 12 casas  en retscha (Reiheneinfamilienhäuser).
L’architectura moderna dat en egl, medemamein la relaziun disturbada digl architect tier ina certa
cumadeivladad da habitar. Igl entir semeglia plitost in plan da baghegiar ch’ina endretg dacasa.
Sur igl esch vid la preit davos dalla stiva ves’ins marcant scarp liung diagonal. Naven dalla cuschina
davontier meina in esch direct ella garascha. Davostier meina  in esch ella habitaziun. Davos gliez
esch, sur la svidera dalla cumbinaziun, san ins mirar atras ina finiastra silla nova seiv da spizauls
dallas autras casas.
Ella preit davos dalla combra da durmir meina in esch tier il zulèr, davontier dretg in secund esch,
che meina el bogn che suonda. Las finiastras dalla stiva e dalla combra da durmir sesanflan ella
„quarta“ preit.
Ed ussa tier igl essenzial:
Demai che tuttas casas da quella surbaghegiada ein pli u meins normadas, representan las 3
stanzas che nus vesein 3 combras ord 3 habitaziuns da 3 differentas famiglias. Quei vul gir: El
teater vegnan tuttas 3 stanzas duvradas da 3 differents pèrs resp. dallas persunas cumpigliadas.
Perquei datti era negins utensils persunals silla tribuna. Il mobigliar ei tutavia buca cumplets, ins
vesa novas mobiglias sco era veglias ord habitaziuns da pli baul. Ella stiva stat ina televisiun, 2
scaffas ch’ein schubergiadas cun politura, in canape, ina meisa-stiva ed ina pultruna che va buca
tier. Tut ils plumatschs ein mess si perfect e fetg ordinau. Ina meisa da salon ch’ei aunc buca
pachetada ora savess esser deponida en combra da durmir ni en zulèr.


3

Temps: Sonda-suentermiezgi baul
En stiva e cuschina eisi clar dil gi, ella combra da durmir denton ein ils umbrivals gross aunc tratgs.
El letg dubel san ins distinguer las conturas d’ina persuna che dierma.
Norma ei en cuschina ed Alice Patt en stiva.
Norma ei amiez ils 40, pintga, in tec rodunda. Ella sesa vid la nova meisa-cuschina e studegia siu
carezau carnet da notizias. Sin meisa ein in rispli, in pindel da mesirar d’alumini, sia tastga da maun
e clavs digl auto.
Alice Patt ei vieua e mumma d’in sulet fegl. Ella ei ina mischeida da stinadadad e maliziusadad.
Sch’ella vul buca udir, eis ellai in tec fleivla d’udida e suorda. Vestgida eis ella fetg sempel dalla
stanga. Pil mument porta ella scalfins (slippers) ed in scussal cun fluras. Ella rampluna e scadeina
cul tschetschapuorla. Ella furia engarta ella ina tacca vid il lenn polau dalla scaffa.Senza tschentar
giu il motor lai ella lu star quel per furschar quella cul stratsch da puorla.
En quei mument sesaulza Norma ed entscheiva a mesirar ora en cuschina cul pindel il plaz da
luvrar dalla cumbinaziun. Alice Patt constattescha ch’ella drova dapli ch’in stratsch da puorla per la
tacca. Ella tschenta giu il tschetschapuorla e banduna la stiva. En quei mument entra René en
cuschina.
El ha 45 onns ed ei miedi. El ei da statura plitost francada ed ha in barbis. El ei vestgius cun siu
libroc da launa preferiu ch’el trai adina en el temps liber. El studegia vi da zatgei che va ad el schon
l’entira damaun tras il tgau. El observa Norma in mument.


4
René Teicla inaga, Norma, „Kostümzwang“, cheu tonscha segir è zitgei improvisau.
Norma Hmm, tgei lein pomai è far culla schalentera?
René Schalentera? Daco, tgei manegias?
Norma Eba, quella va en nigliu!
René Ti vegnas gie aschia ni aschia buca a metter en quella cheu!
Norma Nua dueigiu lu schglioc metter ella?
Rene (muossa en direcziun garascha) En garasch.
Norma (mira encunter la porta-garascha e ponderescha in mument) Ti has cumplettamein rischun,
naturalmein. Perdet affon (ella fa in crutsch en siu cudisch da notizias) Schia, ed ussa tier la
maschina da lavar giu vischala.
René Norma, Jeu tschintschass bugen cun tei sur da quella tuppa party.
Norma Perduna, car, giee, tgei?
René „Obligaziun da vestgadira. Cheu ston ins segir buca sedisperar, ni? Zitgei sempel tonscha
bein, ni tgei manegias?
Norma Senz’auter, sigir (ella metta il cudisch da notizias, il rispli ed il pindel da mesirar en sia
tastga da maun).
René Jeu vai numnadamein ina idea.
Norma Bien. (pren la tastga da maun e las clavs digl auto.)
René (sgrezia sils dents) Schia, schia!


5
Norma Ti has sigir puspei ina super-idea. Nus tschintschein pi tard sur da quei. (Avon la porta-
garascha) Ah gie, as ti giu contact cul pictur?
René Tgei…? Na.
Norma Jeu vai numnadamein tschintschau cun quel cheuvi, signur Dingsbums, ti sas schon tgeinin,
quel dil spital, e lez manegia ch’ins dueigi spitga cun quei silmeins in meins, quei seigi impurtont tier
ina casa nova.
René (senza interess) Aha. Propi!
Norma Lu stos pia bu fa quitaus. (ella va en garascha, René resta in mument eri, cun fatscha
brutta).
(Alice Patt entra ella stiva. Ella ha fatg bletsch  il stratsch da far giu la puorla ed emprova puspei da
furschar naven la tacca. René va naven, ora en garascha).
(Nathalie sededesta anetgamein en combra da durmir. Ella sesa agradsi en letg e constattescha
ch’ella ei persula.)
Nathalie Sven? Ella leva e va vi tier igl umbrival gries ch’ei tratgs vi e chuchegia or da finiastra. Ella
ha entuorn 28-29 onns, ei vestgida cun in pigiama fetg attractiv, ed ha surpeisa. Da gliez eis ella
pertscharta, perquei empau bloccada e sedat gronda breigia da buca schar sentir ei.
Alice Patt tschenta en il tschetschapuorla e farveghescha vinavon en tutta furia.
Nathalie arva ils umbrivals, schema e mira entuorn ella stanza, zaco sconsolada e persula, e va lu
el bogn.
David entra en quei mument en stiva. El ha 40 onns ed il sulet fegl dad Alice Hinson. Sco quei che
sia mumma schess ei endretg: El ha contonschiu zatgei, ha fatg biala carriera. Ella ei il motiv per
ses biars problems: el ha permanentamein sentiments da cuolpa, el porta egliers rodunds, ina


6
caultscha grischa leva, ed in pullover da golfers; enta maun tegn el in briec cun fluras cun ina
mascha. El vesa sia mumma, suspira profundamein e vul gir zatgei, realisescha denton ch’ella sa
buca udir el. El metta giu il briec cun fluras e trai la spina dalla corda dil tschetschapuorla ord la
bescla da contact. Ella semeina vilada encunter el, ils mauns a calun, duront ch’el zuglia si la corda
e va encunter ad ella.)
David Ti as gie schon puspei midau entuorn las mobilias! (El ha finiu da zugliar si la corda e metta
quella vid il tschetschapuorla) Nus lein che quella pultruna stess cheu. (El stauscha la pultruna
naven d’ina vart dil canapé tier l’autra.)
Alice Sche ti damondas mei, stess ella meglier vi leu.
David As ti puspei fatg il wixen ils scalems avon casa.
Alice Vul ti puspei inaga pretender che quei fetschi donn a quels scalems?
David Na na, mo ch’jeu vess bunamein rut la totona.
Alice (irritada) Dessas vi a mi mia tastga?
David Tgeinina?
Alice (aunc pli fetg irritada) Quella da maun! (El dat vi ella, Alice sesa sil canapé e scava en sia
tastga per anflar la scatla cullas pérlas, sa denton tuttina buca sedecider da prender ina.)
Alice Ussa ei mia migrena puspei cheu! Bu da fa curvien, sche ti tschentas giu schi anetg il
tschetschapuorla.
David Jeu vai bu bugen sche ti poleschas ils scalems dalla scala, jeu odieschel sche ti seruschnas
entuorn silla schanuglia, jeu vai schon adina odiau quei.
Alice Tut quei ch’jeu less ei  – cun ni senza migrena – da rabitschar schubra quella casa avon che
la niebla dama tuorna.


7
David Per gliez sund’jeu è fetg engrazieivels a ti. Ah, gie, (el pren si il briec culla flura) jeu vai
purtau in pign schenghetg per tei (el sesbassa per dar ad ella ina buna silla vesta e tegn vi ad ella il
briec sco ina trofea.) Grazia fetg.
Alice Pertgei vess quei dad esser?
David Perquei che ti..hm…miras per mei.
Alice Ella vegn mo a sflurir. Du duessas buca sfarlatar tes daners cun daquei, ti has avunda cuosts.
David Vesas, quei plai a mi vi da tei, mumma.
Alice Ti sas schon tgei ch’jeu manegiel.
David Gie, jeu sai tgei che ti manegias. (El betscha ella aunc inagada cuort – il bitschar era mai la
fermezia dalla famiglia. Davos siu dies marchescha el las fridas da golf ch’el haveva sbagliau la
damaun silla plazza da golf.) Jeu manegiel mo che ti eis stada cheu tschun gis ed has mai calau da
schubergia.
Alice La casa veva è da basegns. Aschia sco quei ch’ei veseva ora – cun tut respect, miu bien
buob, ella ei buca diltut ina fintschala da Meister Proper, ni?
David Nus essan pér quater jamnas en quella casa ed jeu manegiel ch’ella tegni fetg bein sut
controlla quella. Ah, aunc zitgei, fai schi bien e cala da far uorden en cuschina e lai las scaffas sco
quei ch’ellas ein.
Alice Jeu pos tier nuot.
David Lu fai schi bien e damonda mei.
Alice Ti eis gie mai cheu. Per exempel oz endamaun. Ti eis semplamein ius, senza hau ni mau.
Nua eis insumma staus? A dar golf, ni buc?


8
David Fuss gie bi!
Alice Jeu vai manegiau ch’ella laschi dar golf tei las sondas.
David Igl ei puspei inagada iu crutsch en biro, jeu vai manigiau ch’jeu hagi scret a ti in cedel. (El ha
priu giu siu spieghel e schubregia quel cun siu fazalet da nas da teila, lu controllescha el ils veiders
(el fa adina quei cu el gi manzegnas.).
Alice Ti vessas ruasseivlamein saviu dar ina rund, quei vess fatg bein a ti. Adina quei stress, adina
quei stuer prender decisiuns; e pi probabel as ti l’entira damaun gnanc priu peda da miglia zitgei.
David Nua as ti mess la gasetta?
Alice Jeu vai mess la gasetta leu nua che las gasettas s’audan. (Ella aulza in dils plumatschs e
pren neunavon ina Südostschweiz) Daco as ti bu ina gasetta pli perderta?
David Damaun vegnu ad ir a casa cun ti.
Alice Ti as empermess che ti abonneschies la NZZ.
David (mirond ord finiastra) He, quei vesa ora sche che quels cheuvi vessen schon dagrettas cun
lur installaziun.
Alice (sepostescha sper el, marvegliusa) Tgi?
David (mussond) Quei tip vi da l’autra vart. El ha leu in dings, aschi in moni da far liber il tumbin.
Alice Ti bab era in scheni cun tumbins e lingias. La glieud vegneva tier el, da lunsch vegnevani,
sas, schizun culla posta mava el tier la glieud. (Ella s’allontanescha ed entscheiva puspei da
farvagar cul tschetschapuorla. David sesa ella pultruna, arva la gasetta e stenda cuntents sias
combas staunclas.)


9
Alice Quellas casas ein baghegiadas fetg lev, sas. Bu sco tia davosa. Quei era lu propi ina
magnifica casa, veramein. Jeu erel adina effectiv loscha cu jeu vegnevel en quella casa. Cu jeu
astgavel vigni. Quella casa era el stil victorian, ni buc?
David (legend) Giee, humiditad victoriana, current Victorian…
Alice Quellas casas cheu vesan ora tuttas tuttina. Jeu sai buca s’immaginar, daco che ti has vuliu
mida. Jeu supponel ch’igl ei stau l’idea dad ella.
David Igl ei stau nossa idea….ed ella ha num Larissa.
Alice Oh gie? (mussond silla preit.) E cu fas ti zitgei per reparar quei scarp?
David (legend) Jeu vai schon getg duas gadas a ti che quei seigi caussa dalla firma da baghegiar.
Alice Tiu bien bab vess mai schau quei aschia.
David Na, vess el buc.
Alice Sigir bu. El vess mess en uorden quei, e sch’el vess stuiu star allerts l’entira notg.
David Cunzun sch’el vess stuiu star allerts l’entira notg.
Alice (fa finta da buca ver udiu endretg) Tgei has getg?
David (metta ensemen la gasetta) Mumma, quei ein casas novas. En en tuttas casas novas lavuran
las preits aunc. Perquei fansa buca prescha cun metter si tapetas. Ei dat nigins motivs che ti stos
far quitaus.
Alice Tiu bab vess fatg quitaus, propi.
(il telefon scalina).
Alice (immediat) Telefon!


10
David va on zulèr culla gasetta enta maun. Igl esch siara el buca vi diltut. Alice va suenter ed
emprova da spiunar. Igl esch vegn denton serraus detschartamein. Ella dat si, mira entuorn ella
stanza, vesa la pultruna e stauscha quella anavos el liug nua ch’ella vess bugen ella. Igl ei ina
greva mobilia, mo Alice stauscha stinadamein.
René (entra el medem mument dil zulèr en cuschina. El porta in niev e grond destuppader da
tumbins (Abflussstopfer). El arva ina scaffa e pren ora in canì corda ed in spidun da carn
(Fleischspiess). El emprova sch’ei gartegia da perfurar il gummi dil destuppader cul spidun.
Il medem mument tuorna Nathalie dil bogn ella combra da durmir. Ella pren si ina scatla da
cigarettas e zulprins e mira puspei ord finiastra. Duront la scena che suonda va ella puspei anavos
en letg ed emprova desperadamein d’envidar ina cigaretta.
René va cul destuppader, il canì ed il spidun ord cuschina.
En quei mument tuorna David en stiva, senza gasetta e irritaus levamein. El mira cuort sin sia
mumma e metta duront las suandontas construcziuns automaticamein la pultruna en sia posiziun
d’avon).
David Quei era.. ah, quei era, äh, il spital. (El schubregia puspei siu spieghel, sco anson). Jeu
manegiel…Igl era Larissa. Ella ei…ah, ella ha saviu tschintschar cul specialist, el lez ha getg ch’ella
sappi turnar cu ch’ella vegli. Ella ha empustau in taxi. En ina mes’ura eis ella cheu.
Alice Bien, miu David. Jeu supponer che ti selegries ch’ella tuorni puspei. La finala eisi gie tia
dunna (ella accentuescha dètg dubius „tia dunna“.)
David Sas, dapi ch’jeu vai raquintau a ti ch’ella seigi el spital as ti buc ina solia gada dumandau sco
ella hagi.
Alice Daco è? Ti raquentas gie traso ei a mi.
David Ei fuss tuttina bi sche ti dumandassas inaga sezza.


11
Alice Ei vegn schon buc ad esser schi nausch, autruisa schesseni bu vegni a casa ella in gi avon,
ni? Podà ch’jeu sun tuppa, mo co ei va tier en in spital saiu. E pigl auter eis ella gie el spital mo
pervia d’ina inspecziun.
David Per ina controlla.
Alice Quei ei il medem. Buca da far curvien ch’ella vegn buca en speronza sch’ella selai trasora
tuchergnar.
David Per la melliavla gada: Nus – lein – negins – affons. Ei quei clar?
Alice Ella ei pi savens el spital che cheu.
David (muossa in det) Inaga. (Muossa dus dets.) Duasga.
Alice Tgei a ella getg cu ti as raquintau ch’jeu seigi cheu e miri da tei?
David Jeu deigi metter a casa tei.
Alice Ti as bu raquintau ei ad ella, neve bu? Sin mintga cass savein nus ussa tgei che nus vein da
cre in da l’auter.
David Na, jeu vai bu getg ei ad ella, ed ussa port’jeu a casa tei.
Alice Jeu vai aunc buca fatg la cofra.
David Neu, jeu gidel tei (el sblatscha cuntents els mauns). Entschevins.
Alice Aber ti levas purtar mei a casa pér damaun marvegl.
David Gie, ed jeu stun è fetg mal.
Alice Aschia van ins entuorn cull’atgna mumma.
David Negin vul….


12
Alice Jeu sai vida tgei ch’ei schai: Jeu vess mai duiu tarmetter tei sil gimnasi.
David Cala ussa. Jeu sai ch’jeu vai fatg in sbagl. Jeu vess duiu gir ad ella che ti seigies cheu. Mo ti
sas gie tezza co ei stat cun vus duas.
Alice (gioga sia rolla da “ussa-stos-jeu-gleiti-bargir”.) Jeu less en negin cass chischunar a vus
problems d’ix ina maniera.
David Na, mumma, gliez fas ti è buc.
Alice Jeu less gie adina mo gida.
David Giee, gliez sai jeu.
Alice Tia Rosmarie vess giu nuot encunter ch’jeu fuss cheu.
David Mo ch’jeu sun bu pli maridaus cun Rosemarie.
Alice Gie, jeu sai, e quei deploreschu propi fetg.
David Gie, gie, nus enconuschin quella historia (sblatscha puspei els mauns.) Schia. Jeu sai schon
tgei ch’ei endretg e tgei buc. Mia decisiun ei prida. Stun mal, neginas discussiun pli, meinsa.
Alice Jeu odieschel nuot dapli che sch’jeu vegn catschada, per gliez sundu megna veglia, jeu sun
buc ina caura, jeu sun tia MUMMA (ella sgnufla bargialent el fazalet.)
David Schon bien, schon bien – ti as gie diltuttafatg rischaun. Ti eis ussa eba schon cheu, e basta.
Sche ti schessas a mi mo aunc in tec peda da…äh, ah, da sclarir entginas caussas cun ella, mass
quei? Sas tgei? Nus duvrein aunc paun per quessera. Sche ti figiesses schi bien…..ti sas
schon…neve.
Alice (carsinescha siu maun) Gie, miu bien buob, tut ei en uorden. Jeu sai gie, ti emprovas adina da
fa il meglier orda tut.


13
David (betscha ella superficialmein silla survintscheglia) Jeu mon per tiu mantel, neve?
Alice Gie, sche ti fas schi bien, el ei en mia combra. (ella stat sin peis, smacca sia tastga da maun
ch’ella ha adina e dapertut cun ella encunter sesezza. David banduna la stiva.)
Alice (clamond suenter ad el) Jeu level fa per tei ina buna pulenta cun zucher. (Plein disgust mira
ella entuorn ella stanza) Mo ella lavaga adina tut! (E scutinond clar udeivel.) Quella creatira
disgustusa! (Ella banduna la stiva.)
(En combra da durmir pren Nathalie puspei ina cigaretta e vul gest envidar quella. Enaquella entra
Sven. El ei vestgius cun in mantel da casa vegl e porta in tablet cun dus migieuls. Sut bratsch ha el
ina gasetta. El ei il tip che ha difficultads da star eri tschun minutas.)
Sven Mo, mo, ti eis allerta.
Nathalie, igl ei las duas suentermiezgi.
Sven E tgei has ti empermess?
Nathalie Aber bu igl entir benediu gi.
Sven Jeu vai empermess da purtar a ti il te en letg, ed ussa fetschu quei. Neu, Nathalie, buca
lavaga tut, e quei stenghel cheu drovas sigir il pi davos – grad suenter che ti vegnas neunavon.
Nathalie mira in mument tut agraden sin el riend e metta anavos las cigarettas duront ch’el tuorna
anavos tier ella en letg, il tablet sil venter. El porscha ad ella ina scadiola. Omisdus sedattan tutta
breigia da semussar schi tarlischonts sco pusseivel.)
Sven Quei ei ina veta, ha?
Nathalie Quei ei bi per in gi ni aschia, lu eisi veramein bi, mo per mei fussi bu in’occupaziun
permanenta.


14
Sven Schè horizontal en letg, manegias? Ei dat femnas che han saviu far ordlunder in mistregn. (El
mira tut concentraus sin ella. Ella entscheiva a beiber siu te.)
Nathalie Ei vegnan schon a ver bien, ni? (exact quella damonda ha el spitgau).
Sven Naturalmein ch’ils affons han bien.
Nathalie Jeu manegiel mo, tatta ei bu pli la pli giuvna, neve? Ella manegia adina ch’ella sappi aunc
fa tut sco pli baul, mo sche zitgei schabegia.
Sven Ei vegn a schabegia nuot. Igl ei l’emprema gada ch’els ein naven da tei. Aschia ch’igl ei tut
normal che ti sefas quitaus.
Nathalie La casa ei schi ruasseivla e vitta.
Sven Ti has duvrau inaga ruaus, ed ussa as ti quel. Also, beiba tiu te e stai eri. (Ella surri si per el.
Lu schagia ella vida siu te.)
René entra en cuschina. El ha vulviu entuorn il tgau ina schlingia da dunnas, porta ina clappa nera
dad egls, ed il destuppader ei fixaus culla corda entuorn siu schanugl. Mettend el anavos el truchet
il spidun ed il rest dil canì tuorna Norma anavos dalla garascha. Ella entra passond anavos, cullas
clavs digl auto denter ils dens ed in sac da plastic sut bratsch. Plinavon porta ella in bonsai en in
briec. Ella metta la plonta sin meisa per admirar quella.)
Norma Tgei manegias da quei?
René Tgei ei quei?
Norma (irritada) Quei ei in tractor, quei ves’ins gie! Quei ei in bonsai da salisch, sas. Quel vegn ad
ir bein tiel puoz.
René Entscheivas schon puspei cun quei puoz idiotic! – Daco stuein nus ver in puoz?
Norma Buca buorla aschia! Quellas plontas ein fetg sensiblas.


15
René Oh, pardon. Probabel lessas ch’jeu sepresentel. (enviers la plonta) Astgiu sepresentar: miu
num ei Fetz, René Fetz.
Norma A mi fussi endretg sche ti fagessas buca stem dad el.
René Daco? Tschontscha el mo japans?
Norma Na. Mo che la davosa caglia che ti vevas plidentau ha suenter piars tut sia entira vitalitad.
(enviers la caglia) In taffer schani eis ti, neve?
René Norma, tgei manegias da quei cheu? (muossa sin siu „costum“.)
Norma (contempla el. El semetta en posa e drova il destuppader sco comba-lenn.) Ei quei la slingia
ch’jeu vai cumprau a Paris?
René ina slingia da pirats.
Norma Gie, car, mo duessas buca trer en zitgei da matros ni dalla mar enstagl da tiu libroc.
René Quei ei mo mia idea fundamentala – plai ei a ni ni bu?
Norma Gie, na, bein, quei ei sigir aunc dètg simpatic (muossa sil destuppader.) Tgei vess quei dad
esser?
René Quei ei mia comba-lenn.
Norma Quei ei schon clar a mi, car. Mo as ti veramein gl’ensenn da sigli entuorn l’entira sera sin ina
comba? Ti sas gie sco tiu meniscus e tia schanuglia reaghescha.
René (midond tema sgriztgond ils dents) Nua ei….mia camischa blaua?
Norma El canaser da resti. – Ah, ussa vegni gest endamen zitgei…(ella va vi tier la finiastra e mira
ora.) Duessu tgisa dumanda quel?
René Dumanda tgi?


16
Norma Quei tüp vi leu ella numra 9 – quel che duei ve la dunna ch’ei scappada.
René Tgei lessas dumanda quel?
Norma Pervia da quella dunna fantastica che schubregia sias scalas. Mett’avon, oz endamaun ha
quella pendiu si biabein treitschien meters resti fresc lavau. Tgisà danunder ch’el ha quella. Sch’jeu
savess quei, spargnass’ins in inserat ella gasetta.
(David entra en stiva. El porta in canaster da resti mellen cun biars cluppers sigl ur da quel.El mira
entuorn ella stanza, tschappa il tschetschapuorla e cuora puspei anora.)
En quei mument leva Sven si dil letg per ir ora.)
Nathalie Nua vas?
Sven (muossa silla scadiola) Aunc te? Ti è?
Nathalie (permalada) Na. (Tuttina gartegi ad ella da mussar in surri sfurzau). Grazia, na.
Sven banduna la combra da durmir. Nathalie sesa in mument pensond en letg, lu metta ella en
bucca ina cigaretta.
Norma ei denton occupada cun sia plonta. René ha priu plaz per sedeliberar dil destuppader.)
René Ti prendas buca propi serius quella caussa, neve?
Norma Teicla, la finala duessi è fa plisché ed esser zitgei legher.
René Legher…plisché…? Ina tuppa fiasta da costums cun tut glieud ch’jeu enconuschel buc. Quei
vess dad esser legher?
Norma Quei ei tut glieud simpatica. Jeu sun sigira che tuts ein fetg simpatics.
René Il sulet che nus enconuschin ei Peter, e lez dat terribel silla gnarva.


17
Norma Jeu enconuschel aunc la Ricarda.
René E tgi enconusch’jeu?
Norma Ti stos veser quei tut bia pli aviert! Entuorn las otg vegn el per cass per nus.
René Glieud en nossa vegliadetgna….
Norma Gie, glieud en tia vegliadetgna, tgei?
René Glieud en mia vegliadetgna va buca pli a partis da miscarada!
Norma Naturalmein ch’ins va. (Ella aulza precaut ad ault sia plonta.)
René Gi a mi treis nums!
Norma Jeu sai bu sco quels han num, mo jeu sun sigira ch’els ein quessera è leu (Ella pren giu ad
el fetg fin la slingia e va encunter la garascha cun siu pumer „fetg prezius“.
René sesa tut petgaus el liug.
Sven entra en combra da durmir. El ha ina nova scadiola te e pren puspei plaz en letg.)
Sven Ella ei turnada.
Nathalie Tgi ei turnada? (Tut enriclada stezza ella sia cigaretta.)
Sven Quella biala dil nov vi leu. Ella ei grad arrivada cun in taxi. El ha spitgau avon casa sin ella.
Quei gie sgarscheivel co quel ei gnervus!
Nathalie Forsa era ella scappada ed ha ussa studigiau autruisa. (senza tun) Forsa essan nus
l’emprema gada perdetga d’in scandal dil vitg.
Sven Cu el ha viu mei, ha el salidau, ei ha silmeins fatg la pareta ch’el salidi.


18
Nathalie Quei temps ch’ella era naven vess el forsa duvrau inaga ina tschavera caulda ni schglioc
zitgei. Nus vessen propi duiu envidar el inaga vi tier nus.
Sven O Dieus, Nathi, nus enconuschin che gnanc quei tüp.
Nathalie Ti as sez getg ch’el agi salidau tei.
Sven Gie, el ha alzau il bratsch, e basta. Forsa entscheiva el la proxima gada schizun en a
tschintscha.
(omisdus restan, tut pensond, ella medema posiziun.
Larissa entra en stiva. Ella ha 40 onns, zun attractiva, vesa ora splenduront e sesenta fetg bein.
Ella trai ora siu mantel da stad lev, mira entuorn ella stanza e para dad esser cuntenza dad esser a
casa. Cu ella fiera il mantel sur il canape vesa el la flura el briec. Plein plascher mira ella silla flura e
freda vidlunder. En quei mument entra David cun sia cofra pintga. Ella semeina e muossa silla
flura.)
Larissa Quei ei bellezia. Grazia fetg, car.
David (El freina il pass, metta giu la cofra e gi cun ina generusa gesticulaziun da beinvegni)
Beinvegni a casa.
Larissa E grazia fetg ch’jeu vai astgau sescha puppergna aschi fetg. Quei ei stau bi. (Els
sebetschan)
David Quei ha propi rendiu, ti vesas ora fantastic.
(Larissa sesa sil canape, tschenta anavos la flura silla meisa duront ch’el va vi e neu cuchegiond
mintgaton discret ord finiastra. Lu sesa el sper ella. Ella metta siu bratsch entuorn ad el e
secarsinescha e sestauscha encunter el.)
Larissa Jeu sesentel è fantastic bein!


19
David Gie, e quei ves’ins lu propi. (Els sebetschan puspei – quella gada pli cuort. Ella posa siu tgau
vid sia schuiala.)
Larissa (sto surri sur da siu agen patratg) Tgei as ti getg a tia mumma?
David Tgi manegias?
Larissa Jeu sperel che ti agies bu raquintau ad ella ch’jeu seigi stada a far wellness.
David (tarlischont) Naturalmein bu. (pli serius) Jeu vai getg ad ella che ti seigies stada el spital.
Larissa Aber jeu sun stada pér avon treis meins el spital.
David Jeu vai getg ad ella che ti seigies leu sin controlla. Lariss... (El stat sin peis e mira puspei
discret ord finiastra.)
Larissa Ah, neu – Jeu vai bu queidas da tschintscha sur dad ella, nus sescagnein lu tuttina mo
puspei.
David Schi nauscha eis ella tuttina è bu.
Larissa Ella ei horribla. Aber ei emporta a mi schubernuot tgei ch’ella tratga da mei. Jeu erel
stauncla e spussada e vai duvrau empau ruaus, e gliez vai jeu è giu – grazia a tia
generusadad….Tgei miras ti trasora?
David Tgei?...Oh, nuot, mo quei perli vi leu culs schumellins.
Larissa Tgei eisi cun quels?
David Els han aunc adina serrau vi ils umbrivals.
Larissa Terribels.
David E quei la sonda! Las duas sondas vargadas ha el entschiet schon la damaun dalla sis a
farvagar vida siu töff vegl.


20
Larissa Ti sas gie gnanc veser lur finiastras naven da cheu. – Gi inaga, tgei eisi atgnamein?
David (banduna la finiastra.) Sas tgei, Lary, nus savessen i vi tier els e speresentar. E lu savess jeu
forsa empristar sia scala.
Larissa Daco drovas ti ina scala?
David Jeu manegiel sch’jeu druvass x-zacu inaga ina scala! (tarlischont dil plascher) Also, bien pia,
da tgei as ti queidas: Jeu manegiel, tgei fagesses ti ussa grad bugen?
Larissa (sesalzond) Hm, oz eisi gie bi, daco entscheveinsa buca inaga cugl iert?
David Ti odieschas lavur en iert.
Larissa Jeu stoi restar en moviment – quei tegn naven mei dil magliar. (Ella pren siu mantel e la
flura.) Cheu vegni grad endament a mi zatgei: Jeu vegn a cumprar in velo.
David Dieus pertgiri, tgei energia!
Larissa (vid igle sch) Meinsa quessera en sortida?
David Eh, daco bu?
Larissa Ti sas diverti mei duront ch’jeu ruiel vida mia salata. (Ella dat ad el ina buna tras l’aria e
sortescha. David mira ord la finiastra, suspira e va suenter ad ella.
En quei mument en combra da durmir.)
Nathalie Jesses.
Sven (sbassa la gasetta ch’el era gest vida leger) Tgei eisi?
Nathalie Jeu vai emblidau da pachetar en lur pellerinas.
Sven Lur tgeeei?


21
Nathalie Sch’ei vess da plover. (S’exculpond) Aschi zitgei tup. – Mo bien pia, aschia eisi  (Mida
tema) Savessen nus buca ir igl emprem el kino e lu a tscheina?
Sven Naturalmein.
Nathalie Quei fuss bein endretg a ti, ni buc? (pussond il tgau vid sia schuiala.) Nus essan dapi onns
buca pli stai a kino.
Sven Lessas save tgei che va grad.
Nathalie Tgei mussani?
Sven Also…(El arva schi fetg la gasetta che omisdus svaneschan davos quella.) El Kino Rex,
studio 1 „Sex im Klassenzimmer“ e „Die Rückkehr des Monsters“. Studio 2 „Von der Nonne zur
Nutte“ e „Altar der Begierden“. Studio 3 „Wilde Spiele“ e „Jung und nymphoman im schwedischen
Massagesalon“.
Nathalie Tgei mussani el Capitol? (Sven scrola la gasetta.)
Sven „Schneewittchen und die sieben Zwerge“. (Metta la gasetta giu sil letg.) Sin tgei vessas ussa
queidas?
Nathalie Mo, naturalmein silla “Nymphomanin im schwedischen Massagesalon”!
Sven Gliez creigi’jeu bu!
Nathalie Bein, sigir.
Sven Schwedischer Massagesalon!!!“
Nathalie Cultura dalla Scandinavia. Forsa savein nus emprender zitgei!
Sven Tgei fantasias as ti è!?


22
Nathalie In pèr novas ideas figessen sigir bu donn a nus, ni? Jeu vess perinaga nuot encunter. (Ella
emprova da gir quei en in tun luc, mo ch’igl ei vera veradad.)
Nathalie Jeu less bugen saver tgei ch’ils vischins tratgan da nus.
Sven Daco manegias?
Nathalie Eba: Igl ei las duas suentermiezgi ed ils umbrivals ein aunc adina buca tratgs vi.
Sven Buc idea – emporta è nuot a mi.
(David entra en prescha en cuschina, la flura enta maun. El mira entuorn ella stanza, lu contempla
el la flura. El sa buca tgei entscheiver cun quella.)
Larissa (cloma dad ordadora) David, nua eis?
David Oh, eh (rispunda anavos) Jeu enquerel il badel. (el mira silla flura, arva ina dallas scaffas cun
crunas e siara en la flura. Lu va el ella garascha.)
Nathalie Probabel tratgani che nus fetschien sco ils chinclis. Sche quels savessen!
Sven N a t h y. (Ella metta siu tgau vid sia schuiala e siara ferm ils egls)
Nathalie igl ei propi bi aschia, neve? Propi bi.
(Cuorta pausa. Lu metta el siu bratsch entuorn e betscha ella. Ella sestauscha aunc pli fetg
encunter el. El betscha aunc inaga ella.)
Sven Quella fin d’jamna vignin nus propi a guder. Quei ei schi impurtont per nus omisdus. Mirar tgi
che savess fa cumpignia a ti?!
Nathalie Na, quella fin d’jamna bu. Quella sonda-dumengia duess s’uder mo a nus dus.
Semplamein fa nuot inaga…Forsa sch’jeu fagess…ti sas schon…tgisà, lu fuss tut puspei okäy.


23
Sven Naturalmein vegn tut ad esser okäy, mia miuretta. (El betscha sia survintscheglia, cuort.) Ai
lav yu. Naturalmein vegn tut ad esser okäy. (Ella surri. Ses egls ein aunc adina serrai, sia bratscha
pigliada entuorn ad el, sco in affon. Cuorta pausa.)
Sven L’auter jamna ei il termin da pagar la taglia.
Nathalie (aunc adina serrau ils egls.) Adina mo raps.
Sven Jeu vegn buc a pagar pigl entir onn, mo per sis meins. Tochen lu vegn il töff puspei ad esser
semtgaus.
Nathalie (senza colur el tun) Prima.
Sven E lu. si e naven tochen giu l’Italia ni schglioc zanua…e ti sil sez davos!
Nathalie Ti emblidas ils schumellins.
Sven Na, sigir buc. Pertgei manegias ch’jeu metti en uorden puspei il sozius.
Nathalie (arva ils egls, tuttenina totalmein allerta) Aber bein bu oz. Ti vegnas bein buc a vuler
entscheiver cun quei oz?
Sven Naturalmein buc, cara. Jeu manegiel mo aschia, da principi.
(Cuorta pausa. Cuntenza sepusa ella puspei encunter ad el. El mira agradora per sesez.
Larissa entra en cuschina. Ella porta ussa vestgadira pli cumadeivla; mira entuorn en cuschina.
Ella para luca e cuntenza. Ella trai il nas sur la svidera, strai vid la cozzetta sut il toaster. Ella dat il
tgau si per sesezza, sia segirtad crescha. Ella petga vid la vanaun per constattar che quella
cuntegni aunc aua, ed ella ei gest vidlunder da controllar la scaffa nua che David veva zuppau
anson la flura che lez entra da garascha en cuschina.
David jeu vai manegiau che nus hagien dus badels… Tgei fas?


24
Larissa (arva la scaffa cullas crunas ed ins sa contemplar la flura en tut sia bellezia. Auter che
quella ha ei nuot en quella cruna.) Jeu enquerel las scadiolas.
David (va spert vi tier ella e siara la scaffa.) Pertgei?
Larissa Jeu buess bugen in te avon che nus entschevin, ti bu è?
David (meina naven ella dalla scaffa) Jeu fetsch schon quei, Ti mo sesa neu.
(Larissa sesa neu, cul dies encunter el, mo ella sevolva en quei mument ch’el arva in’autra porta
dalla scaffa e tonscha lien. Tut quei ch’el anfla ein denton scatlas da conservas. El arva la proxima
porta: Plein migieuls. El mira entuorn la cantunada dalla scaffa, sco sche las scadiolas fussen
zuppadas leu….lu s’encorscha el che Larissa ei vidlunder d’observar el. El fa sco da sedivertir:)
David Jeu….vai midau entuorn tut. Ina sort da raziunalisar il menaschi.
Larissa (ironicamein) Ah, gie, jeu vesel. (Ella semeina ostentativ naven dad el, duront ch’el arva
in’autra porta dalla scaffa, encurend en panica las scadiolas.
(Sven vegn en quei mument precaut orda letg. Nathalie dierma. El pren il tablet e banduna la
combra da durmir sils péz dils peis, serrond bufatg igl esch.)
Larissa David.
David Gie, cara.
Larissa Cheu ai ina cozzetta sut il toaster, aua blaua ella tualetta, in miez liter ajax ella svidera ed
ella scaffa da resti ei tut midau entuorn. Tia mumma ei stada cheu, dai tier ei.
David (fetg stateivels) Sche ti lessas exnum save ei, gie. Ella ei stada cheu, e..
Larissa Grondius. Ti drovas gi nuot pli a mi. (Ella surri, stat sin peis e va tier la derschentera per
derscher ora il ruog da te. David ei cumplettamein a tiara, mo el fa tuttina aunc ina emprova da
declarar:)


25
David jeu vai tertgau, duront che ti eis naven, perinaga, eh, ti sas schon, ella ha adina tugnau
ch’ella vegli veser la casa nova….
Larissa Ina idea grondiusa. Ella vesa la casa nova ed jeu stoi buca mirar sin ella. (Mira or da
finiastra.) O Dieus, ella ei vida plontar in pumer.
David (malcapescha ella) Cu? Tgi?
Larissa Quella cul puoz da plastic.
David (levgiaus) Aha, la dunna da quei docter. Lari…
Larissa Jesses, quella vesa ora schi luvrusa. Jeu savess metter pag che quella fa sezza siu jogurt.
(Mira sin David.) Ti stattas bein buca mal che nus vein midau casa?
David Quei vegn schon a funcziunar. (Ella mira sin el, betscha precaut el.)
Larissa Ti duessas envidar ils affons.
David Jeu vai tertgau la proxima fin d’jamna. Quei ei bein mia fin d’jamna, ni buc?
Larissa Quei vegn ad esser bia meglier cu els ein pli vegls. Lu san els decider sezs (betscha aunc
inaga el lev.) Jeu crei che nus hagien mo in badel. (Ella va ora en garascha.)
David Jeu manegiel, sch’jeu gitg „ella era cheu…“
(Cuorta pausa, lu tuorna Larissa puspei anen plaunsiu.)
David (schubregia ses egliers) Jeu manegiel, sch’jeu gitg „ella era cheu…“
Larissa Ti vul gir cun quei, ch’ella ei aunc adina cheu. (Ella ei totalmein freida.)
David Jeu vai tertgau che ti tuornies sco damaun.
Larissa Nua ei’la?


26
David (sesprova da restar stateivels) Ella ei vid il cumprar en.
Larissa Aha!
David jeu level buc ch’ella seigi cheu, aschia che nus vessen saviu, äh, discutuar inagada sur dalla
situaziun (Ei scalina vid igle sch)
David Oh Dieus.
Larissa (legra e cuntenta) Cheu veinsa schon ella.
David jeu sai buc…probabel!
Larissa Bien pia! (Va vi tier igl esch dalla stiva.) Ti vas o e laias entrar tia mumma ed jeu mondel a
letg.
David Tg…tg…tgei, manegias ti dil letg?
Larissa (riend si per el) Jeu sesentel aunc fetg fleivla.
David Aber, ti eis gie pér grad stada in’jamna a far wellness…(ei scalina puspei) Ah, cala ussa.
Larissa Na, miu bien, jeu sun stada in’jamna el spital. Ed jeu sesentel aunc fetg fleivla (vinavon
mirond sin el cun in surri petga ella inaga, denton da detschiert, encunter la scaffa da cuschina ch’ei
il pli datier.)
David Mo ti sas tuttina buca ir en letg, buca ussa.
Larissa Gie schon empau buc! – E quei schigitg ch’ella ei cheu. Ti vegnas a veser ei! (Ella „surri“ e
va.
David (clamond suenter ad ella) Daco fas buc inaga quei ch’jeu gitgel.
(Zatgi splunta vid la finiastra. David semeina e vesa Alice Hinson a gesticulend avon la finiastra. El
fa ina gesta resignada e va tier igl esch dalla garascha per scha entrar Alice.)


27
Alice Patt Neu, gida mei da purtar en las caussas.
David Tgei caussas? jeu level mo in paun!
Alice Buca neu schi vilaus. Jeu vai halt aunc cumprau in pèr caussas dapli per tei. (Ella va ella
garascha. David arva igle sch.
Norma entra en stiva. Ella ha siu carnet da nozias ed in rispli enta maun. Sur siu tgau ha ella ina
huba da plastic per schigentar ils cavels. Ella sesa sil canape ed entscheiva a far notizias. Suenter
ina cuorta pausa vegn René en stiva. El porta in libroc tgietschen sur siu pullover cun culier, veglias
caultschas alvas da rugby sur caltscheuls ners. Sin tgau porta el in umbrival (ils rings da lenn ein
aunc vidlunder). Leutier ha el tratg en stivlas da gummi, vons dad iert ed ina mascra ord in scarnuz
da plastic. Quei ei il tierz costum ch’el emprova ed el ei cuort avon ina attacca dil cor. El semetta en
posa avon il canape fagend ina tschera da murtirau. Norma fa buca feda. Cun in stivel dat el cuort
ad ella encunter ina comba. Ella mira si. El seposescha puspei. Ella contempla el in’uriala cun ina
fatscha senza expressiun. Lu:)
Norma Sco tuna quei: (prelegia sias notizias.) Encuretg gidontra da tenercasa, quater uras ad
jamna, buna paga l’ura?
René Tgei manegias ti da quei? (El semetta puspei en posa. Cuorta pausa.)
Norma Fetg bien. E tgei duess quei esser?
René (irritaus) Bat-man.
Norma Gie, prima! (Ella mira sias notizias.) Forsa duessu scriver ch’igl ei ina casa nova?
René (pren giu la mascra.) Schia, quei tonscha. Jeu vai in costum, basta!
Norma (mirond ensi) Ei quei forsa mes caltscheuls da ballet?
René Ussa cala lu, Norma, nus essan toh secunvegni ch’jeu mondel sco Bat-man.


28
Norma Gie, quei constat!
René Quei ei mia davosa emprova, Norma. Miu tierz costum, ed jeu entscheivel buc aunc inaga da
davontier.
Norma Stos ti è bu, car. ti vesas ora super.
René bien pia, ei resta tier Batman.
Norma Gie, prima.
René (contemplond ses vons) In pèr auters vons fuss forsa bu schliet.
Norma Gie, sch’jeu seregordel endretg reiva Batman da mirs si ed aschia. Jeu crei bu ch’el luvrava
en iert.
René Lu fussi atgnamein è da trer en auters stifels, ni?
Norma Jeu manegiel schon.
René jeu stuess ver stifels da cavalcar.
Norma Damonda toh quei giuven um digl 11.
René Ha quel in cavegl?
Norma Quel ha in töff, e lu vegn el è a ver in pèr stifels.
René Sco Batman duess jeu sepresenta sco in apostel sgulont che fa dapertut dil bien. Cun tals
stifels da töffs ves’ins gie immediat o sco in che zapetscha sc’in crocodil sur tattas o.
Norma Also dai, cala cun quei!
René Mah. Sch’el ha in töff, vess el forsa è in pèr vons che massen tier. Cun spaiks.
Norma Super! Ina sort vons d’uiara. Ti savessas derscher a tiara ed envidar zitgi tier in duell.


29
René Tgi vulas gir cun quei…?
Norma Ti sas gie, con agressivs che ti vegnas sch’ei ha dapli che treis persunas en in local.
René (puspei mirond tras ils „umbrivals“) Dessu i vi e dumanda el?
Norma Gie, daco bu?
René Mo ch’el ha in auto.
Norma Ed in töff.
René Jeu vai eun mai viu in töff tier quels.
Norma Quel vesa o vegliander, schi cerca sco quei vehichel ch’jeu vess inagada duiu cavalcar. Per
cletg veva miu bab intervigneu lezza gada.
(Sven, ussa setratgs en diltut, vegn ord la garascha en cuschina. El fa si las mongias, ses mauns
ein plein ieli ed el entscheiva a controllar in carburatur (Vergaser). El pren in schigientamauns
schuber ord scaffa, concentraus e ventireivels va el cul carburatur anavos ella garascha, furschend
quel cul schigientamauns. Duront che quei schabegia, cuntinueschan Norma e René lur discuors.)
René (cuchegia puspei tras ils umbrivals) Curios ch’jeu vai eun mai viu quei töff.
Norma Quel ei adina ella garascha. Jeu supponel ch’el traffica e rugalescha traso vida quel.
Nathalie (Sededesta en combra da durmir e s’encorscha che Sven ei naven.) Sven? (Ella vegn ord
letg e mira ord finiastra. Ella mira pia engiu, duront che René mira ensi).
René Ils umbrivals ein eun adina tratgs vi.
Norma (decisiva) Schia, ussa vas ti vi e damonda el.
(René targlina, banduna denton la finiastra, duront che Nathalie pren siu mantel da bogn ord la
scaffa e banduna la combra da durmir.)


30
René Jeu odieschel da tschintscha cun glieud ch’jeu enconuschel bu. Quei ei il mender vida quellas
surbaghegiadas. La glieud pretenda semplamein ch’ins tschontschi in cun l’auter. E gl’auter onn
vegn x-in schulori a fundar ina cooperativa da proprietaris, lu vegn dau gas cun dar jass ed organisa
fiastas da quartier.
Norma Quei cheu ei bu ina da quellas surbaghegiadas. Insumma, ozilgi numn’ins quei bu pli
„überbauung“.
René Sco lu? (Davos il canape fa in pèr moviments da sgols da Batman.)
Norma Jeu sai bu, mo en mintga cass bu surbaghegiada. Perinaga buc aschi ina surbaghegiada
sco quella cheu. Quella senumna “residenza da 12” ni aschia zaco. jeu sai è bu pli, mo il signur
dingsbums dil biro da vendita ha declarau exact co ella vegn numnada – e quei ha el è declarau a ti!
(Norma pren giu la huba, dat quella a René ed entscheiva a prender giu ils wicklers. In suenter
l’auter dat ella automaticamein ad el. René, tuttina automaticamein, metta in suenter l’auter ella
huba.)
René As ti in’idea co ti vulas ir?
Norma Na, eun bu.
René (sepren ensemen da mussar pazienzia) Norma, la parti da costums ei quessera.
Norma A mi vegni schon eun endamen zitgei.
René Fussi bu bien sche nus – äh – harmonisassen zaco in cun l’auter?
Norma co manegias ti quei?
René Jeu manegiel, sch’jeu mon sco Batman duess tiu costüm s’adattar zaco al miu, ni?
Norma Per exempel?
René Hm, per exempel…hm..ti savesses ir sco buna diala.


31
Norma Ti manegias, aschia sco jeu sun.
René (malpazients) jeu emprovel gie mo da gida tei.
Norma Ti eis veramein in bien schani, René. Nus dus sco pèrli. Per che mintgin sappi immediat,
nus s’udin ensemen. Sco per mussar che negin hagi da tuccar en mei!?
René Jeu level mo gida tei.
Norma Gie, gliez vaiu tumiu.
René (raguda en sias taschtgas e vegn neunavon cun ina pippa.) Mia emprema fin d’jamna libra
suenter dus meins! (El lai vegnir endament aunc zatgei mender.) E tgei, sch’jeu sun bu il sulet
Batman a quella parti?
Norma Gie, e lu, ei quei nausch?
René Mett’avon! Sche zitgi auter ha giu la medem’idea. Batmänner. Jeu vegnel a seblamar horribel.
Ei savessen vegnir sis Batmans, ni diesch.
Norma Lu stos ti eba sgular entuorn sut il plantschiu sura. Gliez fuss exclusiv. (ella pren sia huba e
vul ir ora, sedecida denton dad aunc gir a siu consort zatgei „curteseivel“.) E per cass: Sch’jeu fuss
tei targess’jeu o quei puspei, ti vesas numnadamein o absolut ridicul. (Norma banduna la stiva.)
(Larissa vegn el pigiama ord il bogn ella combra da durmir, stezza la cazzola e va en letg. La
combra ei el stgir.
Nathalie entra en cuschina. Ella ha en il mantel da combra. Ella pren ord ina scaffa ina gronda
scatla da biscuits e va vi encunter igl esch dalla garascha. Ins auda Sven a trafficar. El schuletga
cuntents.Ella siarra igl esch e sesa silla meisa. Ella pren in biscuit ord la scatla ed entscheiva a ruer
quel, ballontschond la scatla vi e neu sco ina poppa. Quella ei sia „consoladra“.


32
En quei mument vegn Sven ord la garascha, enta maun il schigientamauns tschuffergnau. El
schuletga cuntents si per sesez.)
Sven Hallo, cara, jeu level grad purta a ti ina scadiola te. (El metta il schigientamauns sin meisa, va
tier la svidera, pren il savun e selava ils mauns, duront quei aulza Nathalie si mo cun dus dets il
schigientamauns e lai puspei curdar el sin meisa.)
Sven Jeu vai per cass anflau o daco ch’il motor figieva bu vanc.
Nathalie Aha?
Sven Miarda el schwimmer. Quei era tut.
Nathalie Sch’jeu seregordel endretg vevas schon inaga miarda el schwimmer.
Sven Propi?
Nathalie Gie, lezza ga sill’insla Man. Ei plueva horribel.
Sven Ah gie, quater uras vevu stuiu farvagar vidlunder.
(René banduna la stiva.)
Nathalie La finala as ti empriu d’enconuscher lezza ga quei um ch’era vegnius secund ella cuorsa.
Ti vevas seschau fotografa cun quel e vevas è ascau seser sin siu töff.
Sven (sia fatscha sesclarescha) Oh gie, quella Yamaha 750 quatercilinders. Nua ein mias
fotografias atgnamein? (El vul prender il schigientamauns. Nathalie tegn si quel cun dus dets, Sven
sefa denton buca en tgei ch’ella manegia. El pren il schigientamauns tschuff e schigienta cun quel
ses mauns.)
Nathalie Ti levas ch’ellas vegnien en in liug sigir ed aschia vaiu getg als umens dalla firma da
bardiglia ch’els deigien purtar quella scatla si surcombras.


33
Sven Tgei, mias medaglias e tut?
Nathalie Gie, tut ensemen ei aunc ella medema scatla.
Sven Sas, zaco vessu bugen endrizzau in cantun da regurdientschas. Forsa leu davos (Muossa
silla preit visavi.) Fotografias, medaglias, igl autogram da Barry Sheene sin siu poster; tgei
manegias?
Nathalie jeu manegiel ch’jeu mondi ussa a far bogn. (Ella sesaulza e va tier igl esch.)
Sven Neu, cara. ti sas, jeu vai empruau da star schi gitg sco pusseivel en letg, aber igl ei bu iu,
survegnel mal il dies.
Nathalie Daco as ti lu empermess ei?
Sven Jeu sai, jeu sai.
Nathalie Sche ti sto exnum fa zitgei, lu entscheiva toh inaga cun nossa casa.
Sven Fetschu è.
Nathalie Eba bu. Ti tschontschas adina mo da quei. Ti tschontschas adina mo da tut, mo fatg vegni
mai.
Sven Jeu vai tschentau si quella cruna.
Nathalie Ina cruna.
Sven Igl ei in’entschatta.
Nathalie Mo ch’ella ei sballunada e schai eun adina el medem liug.
Sven Jeu vai schon inaga getg ei a ti: las preits lavuran eun!
Nathalie In null per las preits! (Cuorta pausa)


34
Sven Nathy, ti as rischun, ed jeu stun è mal.
Nathalie (anetg anavos) Jeu è.
(Cuorta pausa)
Nathalie Ah, audas puspei. Uss entscheivu schon puspei a tugna.
Sven Na.
Nathalie Bein, jeu sun ina muama, tugnel puspei si per tei.
Sven Na, fas ti bu.
Nathalie Bein, jeu sai ch’jeu tugnel puspei.
Sven Dai ina buna a mi e cala cun quei. (Els sebetschan e sembratschan. Lu surri ella si per el, dat
aunc ina cuorta buna e vul ir giuadora.
René entra en stiva. Siu tgierp sura ei bluts. El porta mo ina caultscha da rugby cuorta, caltscheuls
e stiflas. El pren giu sia mascra (sac da plasctic) trai ora ils vons, vul ir or. Mira lu sils vons, lu mira
el ord finiastra e ponderescha sch’el dueigi ir vi e dumandar Sven pils vons da töff.)
Nathalie Enconuschas ti quels vi leu?
Sven Tgeinins?
Nathalie Jeu crei ch’el seigi miedi.
Sven Ah quel! Gie, tgei eisi cun quel?
Nathalie El mira adina da cheuvi.
Sven Tgei!
Nathalie Gie, jeu vai bein viu ei! El spiunava ord la finiastra dalla stiva.


35
Sven Miedis spiuneschan bu! E sche bein, lu sil pli en tias ureglias!
Nathalie Aber el ha, e quei ualti gitg.
Sven Forsa eis el pervers. Aschia ina surbaghegiada ei predestinada per da quels tüps! (El
lahrogna e mira ord finiastra. En quei mument banduna René la stiva.)
Nathalie Da cheu anora sa ti bu veser el, ti tgutg.
Sven Mo da cheu anora sai jeu veser lur puoz; e lur auto grond che drova l’entira via da quartier.
Mo mira inaga sin quei bestgan Lancia – ed eun in Peugeot per la signura. Miedis fan raps sco
paglia.
Nathalie Probabel eis el specialist ni zitgi aschia.
Sven Ah, quels gudognan tuts horrent, quels miedis – E pér ils dentists, lezs ein ils menders. As ti
schon inaga udiu ch’in dentist seigi morts dalla fom?
Nathalie Jeu sun sigir ch’els ein dètg flots. (strai entuorn vid siu manti da combra.) Mera sin mei,
con maccorta ch’jeu sun.
Sven Ti as ina biala figura. Va el bogn e lai aviart igl esch.
Nathalie Sche nus mein a tscheina, duessen nus forsa empusta ina meisa.
Sven Jeu mo grad vi e telefoneschel. (El pren ina muneida ord sia buorsa, aulza quella ad ault per
demonstrar sia intenziun. Ella surri e va ora. El schuletga cuntents silla via encunter la garascha,
seferma denton per clamar anavos.) Nathy?
Nathalie (da dadora la tribuna) Giee?
Sven Nua ei il barcun dil surcombras?
Nathalie (da dadora la tribuna) Tgei gis?


36
Sven Schon bien, schon bien…. (studegia enzatgei. El metta puspei il rap ella buorsa e va ella
garascha.)
La combra da durmir ei aunc adina stgira, lu vegni cazzola en dil zulèr cu David tegn en siu tgau
atras igl esch ed entra bufatg e da bass ella combra da durmir. El va entuorn il letg ed emprova dad
esser fetg da bass.)
Larissa (resoluta) Cala si da schluitar entuorn e fai cazzola!
(El tuorna anavos ed envida la cazzola. Larissa schai el letg e mira pitgiv e senza moviment
encunter il plantschiu su. Ins vesa mo siu tgau sil plumatsch. In secund plumatsch ha ella mess
dalla vart.)
Larissa Con gitg ei’la schon cheu?
David Dapi ier.
Larissa Manzasè.
David Dapi margis.
Larissa Daco saveva’la?
David Saveva’la tgei?
Larissa Ch’jeu erel naven e ti persuls, ti ruffinau cumpogn.
David Jeu vai telefonau cun ella gliendisgis, jeu telefoneschel adina ad ella gliendisgis. E cun quella
chischun vai jeu raquentau ad ella che ti seigies el spital.
Larissa Ed ella ha naturalmein preu il proxim tren.
David Lary, seigies in tec fära, nus sevesin duas gadas ad onn – maximum.
Larissa Ed omisduas gadas resta ella quater meins – minimum!


37
David Quei constat bu. Ei para mo sco sch’ei fussen quater meins.
Larissa Sco diesch meins! E pervia dil “mo”. Perquei levas ti ve naven mei, per ch’ella sappi vigni.
David Jeu level che ti…?
Larissa (sevilond) Sch’jeu semettel avon, igl entir temps ch’jeu sun stada en quella farm da
wellness e vai fatg nuot auter che giginar e pitir fom – mo per tei, beincapiu – eis ella stada cheu ed
ida entuorn cun siu scussal idiotic ed ha stuppau tei cun sia miserabla pulenta cun zucher e cun
sias suppas da pac e las tarladidas conservas da legums. Sas ti atgnamein che ti as 40 onns?
David Ella ei mia mumma, ed jeu sun siu sulet fegl, giavitschenen! Tgei deigi’jeu è fa? Semplamein
ignora ella? Deigiu lu i tiel vetrinari e scha durmenta ella, sco tiu tup tachel?
Larissa Ti duessas emprua d’anflar ora tgei ch’ei impurtont per tei! Ti vivas gie cun mei, ni?
David (fetg vilaus) Jeu mon a casa cun ella, okäy? E quei ussa, immediat. (El va vi tier igl esch.)
Larissa Porta ella tier tia carezzada Rosemarie!
David (suspirond) Ussa bu entscheiva aunc cun lezza.
Larissa Ah gie, la carezia tegn zuar bu bia da fideivladad, persuenter tonpli bia dad aliments. Ella
sa ve tei, omisduas san ve tei, cun mes megliers giavischs. – Oh, fai, fai che vegnias giuado!
(Vilada sevolva ella e trai si il tapet tochen sur il tgau. David sesa silla spunda dil letg.)
David Igl era planisau tut. Jeu level purta ella damaun marvegl a casa. Mo cu ti as telefonau e getg
che ti vegnies oz, ei tut iu sutsura.
(Cuorta pausa. Lu trai Larissa anetg anavos il tapet.)
Larissa Mintgaga ch’ella vegn, fineschi aschia!


38
David (betscha ella precaut) Jeu sai, jeu sai. (Els vulan gest puspei bitschar che Alice Hinson entra
ella combra da durmir, tut fatschentada, ella ha en siu scussal, en in maun sia tastga da maun, en
l’auter ina bugliotta.)
Alice Ti as emblidau da purtar la bugliotta, ti buob sfarfatg.
Larissa (udend la vusch penetranta dad Alice, volva ella il dies a David, sesaulza cun in sforz
veseivel e mira cun fatscha tarlischonta sin Alice.) Oh, tgau mumma, co vai? Bi che ti eis cheu tier
nus.
Alice Bi che ti eis turnada, mia cara! (Omisduas ein schi curteseivlas ina cun l’autra ch’ei fa
veramein mal.)
David Mumma, ella vul bu ina bugliotta.
Alice Da quei capeschas ti nuot. Larissa ei malsauna ed ins sto ver quitau dad ella. Mira mo inaga
quels plumatschs. Ti as gie gnanc scurlau ils plumatschs per ella?
(E gia ei Alice en cumpleina acziun: Ella stauscha Larissa senza risguard anavon ed empluna ils
plumatschs encunter siu dies.)
Alice Jeu vai grad schubergiau in tec.
Larissa Bien, che ti as bu emblidau tiu scussal.
Alice Schia, co ei quei ussa?
Larissa Grazia, mumma, grondius. (Davos il dies dad Alice dat ella a David claramein veseivel in
segn da V. Alice posiziunescha anavos Larissa encunter il cuolm da plumatschs.)
Alice David ha getg che ti maglias nuot?
David Ella vul miglia nuot.


39
Alice (enviers Larissa, ignorand siu fegl) Tgei manegiasses d’ina buna scadiola caffè cun bia latg?
Larissa Mmmh, grondius!
Alice (enviers David) Sche va pia, fai schon.
David (murdend sils dents sgriztgonts) Mumma, jeu vai getg a ti che ti dueigies scha en ruauss ella.
Alice Nus lessan mo da ina cuorta paterlada, neve Larissa?
Larissa Mm m m m. (tarlischonta enviers David.) Dai, va schon, ti buob sfarfatg.
(David targlina in mument culs dents sgriztgonts, resignont aulza el denton ad ault sia bratscha e
va. Alice suonda el tier igl esch per clamar suenter.)
Alice E porta ad ella in da quels bials meils ch’jeu vai cumprau. 2.50 il kilo! (Ella siara igl esch e
discuora cun Larissa en ina moda e maniera che semeglia plitost in scutinem dad ault che in
discuorer. Sco sch’ella less buca vegnir spiunada. Quei ei sia moda sch’ella entscheiva cun temas
„delicatas“.)
Alice El vesa ora fetg staunchels, neve?
Larissa Manegias?
Alice Jeu quetel, psichicamein. Jeu creigiel ch’el savess è duvrar in tec vacanzas. Ei sto esser in
terribel stress dad esser directur. Basta, ti eis gie in gron agid per el, jeu sai – mo sche ti sezza eis è
fit.
Larissa (surri) Ti eis gie stada cheu ed has mirau dad el!?
Alice Jeu vai manigiau ch’ei seigi forsa bu endretg a ti sch’jeu stetti cheu.
Larissa Buc endretg? Per l’amur da diu!


40
(Ellas „surrian“ puspei ina si per l’autra, en quei mument che David entra en cuschina. Sepiars mira
el entuorn, lu seregorda el vid la flura el briec e vul prender ora quella discus ord la scaffa.)
Alice Jeu level atgnamein visita tei, mo David ha fatg clar a mi ch’el vegli pi bugen vese tei persuls.
Larissa Gie, el fa schon tgei ch’el vul!
David (grescha si per il plantschiu sura) Mo figei aschia vinavon, vus duas, vus vignis schon a
veser tgei che vus veis da quei. (Lu mira el giu silla flura e ponderscha tgei ch’el dueigi far cun
quella. La final apren el quella va va ella garascha.)
Alice (puspei „intim“) El ha bu getg a mi tgei che ti as giu. Probabel level bu ch’jeu fetschi megna
bia quitaus. Probabel il venter, neve, mia cara?
Larissa Gie, aschia zitgei…
Alice Igl era schon inaga il venter, sch’jeu seregordel endretg.
Larissa Gie, jeu crei quei constetti.
Alice Tier dunnas eisi savens il venter. Tier mei è.
Larissa Quei vai jeu gnanc saviu.
Alice Da gliez temps devi eun buc tut quels medicaments, capeschas? (trai en il flad a moda
dramatica, vulend demonstrar il mument da lezza gada.) Igl era sin ballontscha, péz a cup – tut ils
miedis savevan bu pli tgei fa.
Larissa Oh, tgei caussas. (Omisduas “surrian” puspei ina si per l’autra.)
Alice (puspei intim) Casualmein vaiu viu siu resti suten, quel deva gie bunamein dapar. Jeu sun
spért stada el Globus e vai cumprau in pèr novas garnituras. Ozilgi hani gie schi bialas caussas.
Las veglias sas ti gie duvrar da schubergia. Ti as in tec paucas lumpas da schubergia, neve?


41
Larissa Mo ussa bu pli, neve, Alice? (Ella “surri”. Alice sesaulza e fruscha cul strasch da puorla sur
il tgau dil letg.)
Alice Ti stattas flott pachetada el tapet, neve. Igl ei propi impurtont ch’ins stetti a cauld. (Ella vul ir,
reponderescha denton aunc inaga.) Ed jeu fetsch a ti in bien toc carn cun pulenta. Quei vegn a
gidar en pei tei. Ah, na, ti as gie bu bugen mia pulenta, ni?
Larissa Na, stun mal.
Alice Da quei s’empos ti gie bu, cara! Jeu supponel che miu David vegn a laguoter ei, el ha schi
bugen mia pulenta. Quei che las mummas cuschinan, ei halt schon auter, neve! (ella vul puspei ir,
resta denton.) Gie, miu David ei in bien schani, malgrad ses sbagls. Sia emprem adunna, quella
Rosmarie, quei era ina curiosa dunna. Quella veva buc’idea da cuschanar, mo ch’ella saveva far
ora cul fier perfect sias camischas. Ah gie, jeu vai eun las fotografias ch’jeu vevel raquintau tschella
ga, da quella casa da vacanzas ad Rimini. Quei stau bellezia vacanzas, ils dus affons eran schi
ventireivels. Ti sas gie con bugen ch’els ein ensemen cun lur bab. Cu era quei? Ah gie, igl uost, igl
uost, ed il settember a el lu empriu d’enconscher tei, ed igl october eis el lu ius naven dad ella…Nua
vaiu schon puspei quellas fotografias, ah, tup…? (Ella ei puspei turnada en combra tier Larissa e
scava en sia tastga da maun suenter las fotografias.)
Larissa Perduna, a mi vegni tuttenina schliet. (Ella sesaulza e cuora o el bogn, dend in sbat
vehement agl esch. Nundisturbada metta Alice igl album pign cun fotografias puspei anavos ella
tastga.)
Alice Prima, quei endretg aschia, cara – mo lai vigni ensi, quei gida sigir….Jeu mon puspei vi e
merel tgei che miu David traffica en cuschina. Ti sas gie co ils umens ein: pupratschs, senza lur
dunnas. In um en sia posiziun duess atgnamein buca stuer sta entuorn en cuschina. (Alice banduna
la combra da durmir. En quei mument entra René en stiva. El porta ina perucca blonda.


42
(René a tratg en in liung vestgiu festiv dalla sera d’ina ferma colur blaua e cun ina plema (Boa).
Entuorn la schuiala ha el ina tastga che va leutier, en bucca ina cigaretta sin moni liung). El ei fetg
satisfatgs da sesez. El va vi tier la scaffa per prender ora ina butteglia sherry. Cu el semeina ves’ins
ch’il vestgiu vegn tenius ensemen e nuaus en crusch cun cordas alvas da calzers da ballapei.
Norma entra en stiva. Ella ei vestgida sco ina scolara primara: sin tgau in capi da strom ch’ei in tec
memia gronds per ella, la veglia giacca da scola da siu fegl, rassa cuorta, soccas liungas (model
dils onns sissonta). Ella sevegn avon ualti deplazada.)
Norma E lu? (Cu el semeina encunter ella, posescha ella plitost a mesas e mira senza plascher si
per el.)
René Tgei duess quei esser?
Norma Fai bu schi tup. Ti sas exact tgei che quei duess esser: Ina scolara dil temps da Heintjé-
Bintjé ni da Rita Pavone, bein clar! E tgei eis ti?
(René seposiziunescha e metta in pei silla sutga. Ei vegnan neunavon calzers da costums
(Haferlschuhe) e soccas che van insumma buca tier. El posescha cun siu moni da cigaretta en
bucca e denter la detta.)
René (fagend da praula ed accentuond) Marlène Dietrich
Norma (senza colur el tun) Marlèn Dietrich.
René Bien, neve?
Norma Jeu savess direct puspei s’inamurar en tei. Cunzun en tia barba.
René Mo, mo…gliez ei exact il punct cardinal. Quei toh bien, capeschas lu bu?
Norma Na, capesch’jeu bu.
René Sempel, cun effect ed ironic. bien, neve!


43
Norma Dess jeu ussa ir aschia ni bu?
René Na, Norma, aschia bu. Sigir bu!?
Norma Tgei vul quei gi „sigir buc“?
René Quei vul gir ch’jeu mondi sigir buca aschia cun tei giuado ed egl auto. Tgei tratgan è ils
vischins!
Norma (vegn pli recenta)Aha, ti manegias ch’ins vesi memia bia da mias queissas grossas.
René Tgei datti da selamentar da tias queissas. A mi plaiani sco quei ch’ellas ein!!
Norma E lu? Sco eini?
René Jeu vai bugen ellas, basta! Neu – jeu vai ina idea: Ti vas sco JEU ed jeu sco TI.
Norma Jeu mon insumma bu.
René Naturalmein vas ti. Neu, beiba cun mei in sherry. (El va vi tier la bar ed arva la butteglia da
sherry, ei denton aunc buca semtgaus da derscher ora in migiel ad ella.)
Norma Jeu mon bu.
René (suspirond) Jeu vai saveu ch’ei fineschi puspei inaga cun ina sescagnada! Mia emprema fin
d’jamna libra suenter dus meins. Nus vessen duiu i naven zanua.
Norma Ti survegnas gie adina ina struha cu nus mein sin viadi zanua. Podà ch’igl ei il schoc –
pervia dils cuosts.
René Ah, ussa sundu è eun in ranvè. Quei gie il pi niev!
Norma Jeu sai bu s’immagina ch’ei dat biars umens che tegnan si ils sitgets dil té.


44
René Jeu vai mo getg „igl ei trest e deplorabel da fierer quels“. (El sefa puspei pli datier e sesa pli
da stretg, cuntinuescha franc e sincers) Neu Norma, igl ei mia emprema fin d’jamna libra dapi dus
meins. Nus mein en sortida e stein si leghers, okäy?
Norma (sdrappa ad el la butteglia orda maun e stat en pei.) Mo va sin tia party da costüms. Jeu
sperel che ti stenschies leu. (banduna en furia la combra, René resta anavos tut pitgaus.)
Sven Quei gie super sic heu, in mun resch niev. Lessas bu mirà inaga? (Ella arva la scaffa da
vestgadira e fiera viaden il vestgiu ch’ella veva priu ora).
Nathalie Na grazia. Jeu vai decideu da bu ir a kino, mobein da vigni orda senn. Ti sas vigni sche ti
vulas, mo forsa lessas tuttina pi bugen sta cheusi e studigiar co ti sappies baghigiar ora ei per serrar
en mei. (Ella trai sc’ina disperada vid ina cigaretta.)
Sven Ussa vesu els…spetga in mumen. (Sias combas svaneschan ussa diltut el surcombras.)
Nathalie Jeu emprovel tut, mo jeu creigiel buc ch’ei gartegi. Jeu creigiel ch’ei mondi crutsch…Sas
tgei? (Ella sesa puspei silla spunda dil letg e trai sc’ina selvadia vid la cigaretta.
David entra en cuschina, suandaus dad Alice che tegn cun in schigientamauns in taglier calira
pleins cun deletgs culinarics pesonts.)
David Cala inaga da vigni suenter a mi dapertut cun da quels tagliors plein da magliar.
Alice Ti ei precis sco tiu bab. Strusch ch’jeu vevel semtgau la tschavera, svanevel.
David Ei dat ella veta dapli che miglia sc’in purschi e beiber sc’ina vacca.
Alice (tschenta il taglier sin meisa e muossa cul det sin quel, egl imperativ) Maglia!
David (restond ruasseivels) Okäy, okäy, jeu less mo i e mira co ella a.


45
Alice (pren ord il truchet la pusada) Jeu vai schon getg a ti ch’ella diermi. Cala tuttina da fa da
stuorn, schglioc survegnas eun in bürnaut (burnout). (Cun lev sforz smacca ella anavos el silla
sutga. El suspira ed entscheiva automaticamein a magliar. Alice sesa sper el e mira tier co el
maglia, co tier in affon.)
Sven (clamonda giu da surcombras) Igl ei in tec complicau si cheu, ….oh.
Nathalie (senta tuttenina ch’il“putz” dil plantschiu sura dat giu sin ella. Ella va cul maun tras ses
cavels e mira ensi.)
Nathalie La maulta dil plintscheu sura da giu
Sven Tgei gis?
Nathalie El plintscheu sura ai in scarp.
Sven Tgeeei?
Nathalie Si leu nua che ti eis!
Sven Ina siarp?!
Nathalie In scarp!
Sven Tgei ai scart??
Nathalie (va vi tier igle sch e grescha, sco tier in affon.) In schcarp!! Cheu – ai – in – scarp – in scarp
el plintscheu sura – e quei ei tia cuolpa! (en quei mument scalini vid igl esch-casa.)
Sven Aha, in scarp, ti stos tschintscha pi dad aul, jeu sun si surcombras. Co sai vé leu in scarp?
Nathalie Giu cheu ei zitgi avon casa, e quei ei è tia cuolpa! (Ella siara en siu manti da combra e va.
Per vegnir ora, sto ella metter dalla vart la scala. Duront ch’ella e la scala svaneschan, arriva René
il miedi, aunc adina sevestgius sco Marlene Dietrich, cun Peter en stiva.


46
Peter ei tuttina vegls sco René, vesa denton ora pli giuvens. El ei satels e tgierp beinformau, tip
sportiv, mira adina sin sia figura. El ei è miedi. El ei vestgius fetg fin cun ina mondura alva, sin tgau
ina capiala nera. Duront ch’els vegnan en stiva.)
Sven (grescha da giuado la tribuna) Jeu vegnel a petga sil plintschiu e ti gis a mi, nua ch’il scarp ei,
neve?
Peter E tgei duess quella firlefanza?
René Marlene Dietrich.
Peter Cun in barbis, perfect. (René sgreztga sils dents. El ha mai pudiu ver Peter.)
René E tgei ei quei?
Peter (semetta en posiziun da model) „Der Mann im weissen Anzug“. Ei dev’inaga in film cun quei
tetel. Seregordas bu pli?
René (muossa plein disprezi silla capiala) E quei cheu?
Peter Quell’era en scaffa ed jeu vai tertgau da prender ella sco ina sort accessuar. X-ina matta
ventireivla vegn a survignir mei e la capiala. (metta puspei si quella) Olé. (René mira
nuninteressaus.) Perinaga s’encortsch’ins ch’jeu vai schau dau ir mia fantasia e creativitad, ni bu?
René Sche ti vulas in sherry sto rumper en la combra da durmir; ella ha priu cun ella la butteglia.
Peter Ah, ti manegias…
René Jeu manegiel – sche zitgi va tier quella party idiotica, lu mo nus dus, Norma vul bu.
Peter Mo nus enconuschin gie bu carstgeun leu.
René Gliez ei è schon curdau si a mi.
Peter Pertgei vul ella bu vigni?


47
René Tgei sai jeu.
Peter Aha. Capeschel. (El ei informaus da lur tensiuns da lètg.) Deigi’jeu inaga tschintscha cun
ella?
René Fai quei, sche ti vulas.
Peter Ella ei en combra, ni bu? (René pren plaz sil canape e fa cul polisch ina gesticulaziun
encunter il plantschiu sura. Peter banduna la stiva tut resignaus.
David stauscha dalla vart siu taglier dil qual el ha magliau bunamein nuot.)
Alice Tgei, dapli pos bu?
David Vai avunda, grazia. (Ella pren il taglier e survescha persuenter si ad el in cupet cun persics
ed in ruog sosa da vaniglia.)
Alice Bu ch’jeu less criticà zitgi, mo quei cheu ei la davosa tschavera undreivla che ti survegnas pil
proxim temps. Dad ussa naven datti mo pli rauba oda la conserva ni schalentera, ei quei clar? Ti
duessas magliar sin reserva.
David Jeu sun toh bu in camel.
Alice (egl imperativ) Bu sescogna cun mei, jeu sun tia mumma! E maglia ils persics, quels han
custau 8 francs il kilo, e pren sosa da vaniglia. Ti as gie bugen mia sosa da vaniglia. (David scrola
in tec il ruog. La sosa ei bunamein dira.)
David Forsa, sch’ei vegness o zitgei.
Alice Ti sas exact ch’ella vegn buca ora da sasez. Per gliez eis ella megna consistenta. Pren o ella
cul tschadun.


48
Larissa (entra, ella ei vestgida cul manti da combra e sia tschera ei da granit, mussond ironia)
Hallo!
David (miez sesalzond) Jeu vai manigiau che ti diermies.
Larissa Schia?
Alice El sto toh miglia zitgei, ni bu? El sto esser fit, cul stress ch’el a en fitschenta ei quei impurtont.
Ti as bein nuot encunter?
(David metta siu tgau els mauns. Larissa ri - freida sco in toc glatsch - si per Alice.)
Larissa Encunter? Na, na, mo migliei vinavon en tut ruaus. Sch’jeu vess da muri questa notg dalla
fom, lu fetschu quei senza disturba vus.
David Ti as mai fom.
Larissa Mo ussa vaiu fom! (Ella tschappa il ruog culla sosa da vaniglia, derscha lien tut ils persics,
pren in tschadun e va encunter igl esch.)
Alice Larissa, demai che ti eis gest cheu, nus vein gest studigiau en tgei combra ch’el dei durmi. Ti
vulas sigir durmi persula? (David sesaulza enten ch’ella gi quei, tut sterics dalla gretta. El fa
gesticulaziuns zuppadas sco sch’el less strungla sia mumma.)
David Mumma, savessas ti fa schi bien…. El medem mumen semida l’expressiun da Larissa da
skeptic tier gretta. Ella cuora giuadora. Ins auda zachergiadas senza fil e connex, accumpignai d’ina
sgarscheivla canera, pertgei ella fiera entuorn tut il pusseivel. Alice resta sesida, tut ruasseivla, cun
in rir süffisant. La finala aud’ins da giuadora ina davosa gronda rumplanada.
Alice Ussa creigi’jeu è ch’ella seigi vegnida allerta.
David Ti vevas getg a mi ch’ella diermi.


49
Alice Gliez vai jeu è cartiu. Ella vesev’ora sco sch’ella durmess. Jeu sai toh buca leger
patratgs.(David banduna spert la cuschina. Alice sesa vinavon tut ruasseivlamein.
Peter (entra en stiva. El muossa silla butteglia sherry ch’el ha en in maun.) Schia, quei vess’ins
dumignau.
Sven (da giuadora) Nathy….. Nathalie? Nua eis, tgei fas…..? (anetgamein cumparan sias combas
sur igl esch dalla combra da durmir. El ruscha aunc in tec plinengiu.)
Sven Ti as preu naven la scala!
Peter (mettend si sia capiala) Olé!
René (va cun tschera brutta vi tier la bar per migieuls.)
David vegn en cuschina, cuvretgs total cun sosa da vanilla.)
Alice Ussa eis ella vignida diltut oda la suna.
Peter (clichescha cun ses dets, entscheiva in sault spagnol. Puspei in’egliada nauscha da René.)
(Sven pendulescha ell’aria.
Alice seglia en pei per schubergiar siu carezau David. Ins auda musica spagnola che vegn pli e pli
dad ault.)
TENDA
Musica:
Georges Bizet ord “CARMEN”
Suite No. 1 “Aragonaise”
Suite No. 2 “Chanson du Toreador”


50
SECUND ACT

In’ura pli tard.
Sven penda aunc adina ord la ruosna dil surcombras. El emprova disperadamein da setener cun
sias combas e peis, pertgei siglir giu ei memia ault.
René sesa sil canape. El mira gnervus sill’ura e sfeglia el magazin da golf.
Nathalie entra ella combra da durmir. Ella evitescha da tuccar en Sven e sestorscha entuorn el.
Nathalie (cuort) Perduna. (Ella trai ora il manti da combra e trai en ina rassa ed in top, duront quei
selai Sven curdar in tec memia dramatic e semeina encunter ella.)
Sven Ti as mess naven la scala.
Nathalie Gie.
Sven Jeu vess saveu rumper las combas.
Nathalie Aha?
Sven Jeu capeschel bu tei, Nathy.
Nathalie Na, gliez fas ti propi bu!
Sven Mett’avon sch’jeu vess rut omisduas combas, tgei lu?
Nathalie Lu vessas preu tia chista d’uaffens ed empruau da pinar ellas, ni bu. (ussa pli seriusa) Jeu
vai mess naven la scala per vigni sperasvi. Jeu vai stuiu i o tiegl esch-casa, ei veva scalinau.
Sven (surstaus) Ah, mo nus spitgein gie bu visetas!


51
Nathalie Julius Cesar spitgava è bu visetas cu el ei vigneus stiletaus. (pli seriusa) Tia fifferlota ei
cheu („surri“) Jeu sperel che ti agies in tec plisché.
Sven Mia tgei?
Nathalie La Katya.
Sven O giavelen.
Nathalie Schon bien. Ella stetti bu gitg, ha ella perinaga getg. – Quei vul gi ch’ella stetti gitg.
Sven Na, na, jeu vai manigiau il scarp. Jeu vai pér grad veu quel (El fixescha il plantschiu-sura.)
Nathalie Tgei cletg che ti sas mida nuot vida quei, neve?
Sven (metta siu bratsch entuorn ad ella, ella sedefenda denton. Ella vul ch’ins laschi en pasch ella.)
Neu, dai a mi ina buna.
Nathalie Ussa bu.
Sven Neu, dai ina buna a mi.
Nathalie Jeu less nigina buna, tucca bu en mei uss!
(Cuorta pausa. El sa ch’ella manegia ei serius. Ella sedrova da barschunar ses cavels sc’ina
selvadia.)
Sven Nua eis ella? Giusut?
Nathalie Exact!
Sven Persula?
Nathalie Persula!
Sven Nua ei igl Urs?


52
Nathalie Tier sia equipa, vida dar ballapei.
Sven (lahrogna) Naturalmein. (puspei serius) Tgei less ella lu? A la getg zitgei?
Nathalie Ella vegli visita tei!
Sven Oh, ussa cala, entscheiva gie bu puspei cun quei.
Nathalie Daco viseta glieud tgisà autra glieud? Daco che ti vas tier autra glieud ei gleiti getg: U per
empristar ina maschina da furar ni per gi ad ella ch’il sbuff digl auto ni dil töff fémmi. Ei dat denton è
glieud che vegn semplamein mo sin viseta. – Enquala schizun tier mei, ina dunna da casa
lungurusa, megna grossa e sut valium.
Sven Daco eis ti schi nauscha?
Nathalie Jeu mon giu.
Sven Pervia dad ella?
Nathalie Giebein, pervia dad ella! Nus vessan saveu vé schi bi sic heu! Ti si surcombras, sin tuts
quater, ed jeu giu cheu, clamond a ti las direcziuns. Forsa savessas ti è vigni sill’idea che mes
affons mauncan a mi.
Sven Nathy, cara…
Nathalie (freida) Sche ti lessas eun guder quella pintga miss Wörld giu cheu, lu duessas forsa fa
prescha. En tschun minutas ei’la o sin via! (banduna la combra da durmir, duront che Sven resta tut
petgaus silla spunda dil letg.
Peter (entra en stiva, furschond cuntents ils mauns.) Tschun minutas drova ella eun!
Sven (realisond anetgamein tgei che Nathalie ha getg.) Tgei a’la manigiau, sut valium?
(Sven banduna la combra da durmir, duront che Peter siara igl esch e remarca tuttenina il scarp.)


53
Peter (muossa sil scarp.) Ei quei in scarp?
René (senza mirar si) Gie, quei ei in scarp. Nus vein giu in tiaratriembel. As ti buc udiu ni ligeu da
quei?
Peter (mira cun gronds egls sin el, lu) Ha! Ha!
René (fiera naven il magazin. Peter mira sill’ura, schuletga bufatg e da bass si per sesez e
cuntinuescha cun siu sault spagnol digl olé.)
René As ti disturbis cerebrals, ni tgei?
Peter Jeu sun mo da buna luna! Quei tut. Jeu mon sin ina party!
René E quei activescha tes hormons da buna luna?
Peter Clar. Naturalmein ch’ins drova è in tec alcohol per vigni sin turas, hm? (El derscha per sesez
dapli sherry, vul è derscher suenter el migiel da René.)
René Ah – propi?
Peter Zaco ei quei remarcabel, mo ei a è dau temps ch’jeu vevel buc in dagut intus, e ch’jeu erel
perquei tuttina l’olma da mintga party.
René As ti giu l’impressiun ch’ella vegni bu pli a tschintscha in plaid cun mei?
Peter Gie, quell’impressiun vaiu giu.
René Tgei a’la getg?
Peter Pli um meins exact quei!
René A’la veramein getg ch’ella tschontschi bu pli cun mei?
Peter Jeu creigiel ch’ella vegli engascha mia paucadad sco ina sort translatur.